uztaila, 2016 | Noaua Kultur Elkartea\nHemen zaude: Hasiera » Artxiboa uztaila 2016\nHonen artxiboa uztaila, 2016\nOspakizun asteburu luzea Zubietan, jaiak amaitu aurretik\nBy\tnoaua\ton\t2016-07-29\tin\tJaiak, Jendartea\twith\t0 iruzkin\nUmeen Eguneko ekitaldiekin itzuliko da jai giroa ostiral honetan Zubietara. Festak azken txanpan egon arren, ekitaldi bete asteburu izango dute amaitu aurretik: Zubietako Herri Jaiak Uztailak 29, ostirala: Umeen Eguna 10:00 Jolasen hasiera. 13:30 Umeen bazkaria: bakoitzak berea ekar dezala, eta gure kontu postrea eta sorpresa. 16:00 Gaztetxoen antzerkia Kaxkapen. Ondoren, jolasen jarraipena. Jarraian, txokolatada eta buruhandiak. 19:30 Ur jolasak. 22:30 Bertsolariak: […]\nUrdaiagako jaiak, ate joka\nEuskal presoen eskubideen alde mobilizatzeko ostirala gaur\nBy\tnoaua\ton\t2016-07-29\tin\tJendartea, Kirola\twith\t0 iruzkin\nEuskal preso eta iheslarien eskubideen aldeko elkartasun ekimenek ez dute etenik izango uda honetan. Gogoan izan, azken ostiralak mobilizazio egunak izango direla uztaila eta abuztu honetan; -Uztailak 29, 20:00 Mikel Laboa plazan. -Abuztuak 26, 20:00 Mikel Laboa plazan. Deitzailea: Usurbilen Nahi Ditugu.\nErraustegiari loturiko proiektua onartuko dute gaur, mobilizatzeko deia Donostian\nBy\tnoaua\ton\t2016-07-28\tin\tIngurumena, Jendartea\twith\t0 iruzkin\nGipuzkoako Hondakinen Kontsortzioa, Zubietako erraustegia eraikitzen hasteko tramitazio prozesua aurreratzen doa. GHK-k ostegun honetan, uztailaren 28an onartuko du erraustegia eraiki eta kudeatzeko proiektua. Proiektua onartuta, eskaintzak aurkezteko bi hilabeteko epea izango omen dute enpresa interesdunek. Maindire txuriekin agertzeko deia Aipatu moduan, gaur esleituko du GHK-k, erraustegia eraikitzeko proiektua. Adi egoteko deia egin du Erraustegiaren Aurkako Mugimenduak sare sozialen […]\nPaxkal Irigoyenen emanaldia gaur, Laboaren Uztailari amaiera emateko\nBy\tnoaua\ton\t2016-07-28\tin\tAisia, Jendartea, Kultura\twith\t0 iruzkin\nUsurbilgo Gaztetxeak antolaturiko Laboaren Uztailari aurtengoz amaiera emateko, Paxkal Irigoyenen kontzertua programatu du ostegun honetarako 22:00etan Mikel Laboa plazan: Uztailak 28, osteguna 22:00 Paxkal Irigoyen. “Dudarik gabe 2014an euskal eszenan entzun dugun proiekturik ederrenetarikoa da. Zezenaren Taldea edo Bilau taldearekin musika estilo ugari jotzen ditu. Oraingoan, Paxkalek proiektu pertsonalagoa eskaintzen du, post rock eta folk orkestralaren mugetan. […]\nHondakinen kudeaketa eredu propioaz ariko dira, gaurko osoko bilkuran\nBy\tnoaua\ton\t2016-07-26\tin\tIngurumena, Jendartea, Politika\twith\t0 iruzkin\nHondakinak kudeatzeko eredu propio bat garatzeko bidean, hondakinen tratamendu zerbitzua emateko dauden aukerak aztertzeko tartea hartuko du udalbatzak, astearte honetarako Usurbilgo Udalak deitua duen osoko ohiko bilkuran. Jorratzea aurreikusia duten gai zerrendako kontu nagusia izango da honakoa: Osoko ohiko bilkura Eguna: uztailak 26, asteartea. Ordua: 18:00. Tokia: udalbatza aretoa. Gai zerrenda: 1-Aurreko akten onespena: 2016ko apirilaren 26ko […]\nMobilizatzeko deia ostegunean, erraustegiari loturiko proiektua onartzera doaz\nBy\tnoaua\ton\t2016-07-26\tin\tIngurumena, Jendartea\twith\t0 iruzkin\nGipuzkoako Hondakinen Kontsortzioa, Zubietako erraustegia eraikitzen hasteko tramitazio prozesua aurreratzen doa. GHK-k uztailaren 28an onartuko du erraustegia eraiki eta kudeatzeko proiektua. Proiektua onartuta, eskaintzak aurkezteko bi hilabeteko epea izango omen dute enpresa interesdunek. Maindire txuriekin agertzeko deia Aipatu moduan, uztailaren 28an esleituko du GHK-k, erraustegia eraikitzeko proiektua. Adi egoteko deia egin du Erraustegiaren Aurkako Mugimenduak sare sozialen […]\nTiburtxio Arrutiren senideak: “Bihotzez, eskerrik asko”\nBy\tnoaua\ton\t2016-07-23\tin\tJendartea\twith\t0 iruzkin\nOstegunean desagertu zenetik, herritar askoren babesa gertutik sentitu dute Tiburtxio Arrutiren senideek. Egun hauetan jaso duten babesa eskertzeko, ondoko idatzia igorri dute NOAUA!ren erredakziora: “Tiburtxio Arruti zenaren emazte, seme-alaba eta gainerako senideok gure eskerrik beroena agertu nahi dizuegu, idatzi honen bidez, joan den ostegunean Aloña inguruko mendi istripuan hil zen Tiburtxioren izenean, haren erreskate-lanetan eskuhartu […]\n16tik 1. orria12345...10...»Azkena »


Lluis Arazil: Â«Konfliktorik Gabe Ez Dago Hizkuntza Aurrera AteratzerikÂ»\n2020ko apirilaren 04a, larunbata | Ordua Euskal Herrian 20:12:07\n1983ko urtarrilaren 16a\nSoziolinguista valentziarra den Lluis Aracili elkarrizketa\nBi bider izan dugu, elkarren segidan, gure artean Lluis Aracil soziolinguista Valentziarra. Hitzaldi bat eskeini zuen abenduan, eta ikastari batean hartu du parte lehenengo astean.\nBere teoriak aurretik ezagutzen zituztenak eta beste gainerantzeko guztia liluratuta utzi ditu Gipuzkoako parte honetan, ze gizon honek, itxurak etabar kanpo, oso ondo hitzegiten du. Erudizio handikoa, hizlari trebea, entzuteko atsegina eta irudimen azkarrekoa dugu, bere planteamendutan liberalismo anarko baten kutsua nabari daitekeelarik.\nElkarrizketa hau ez da bapatean atera zena SIADECOko IÃ±aki LarraÃ±aga eta EHEko IÃ±axio Agirre ere partaide genituelarik. Bilduma bat da han eta aurreko hitzaldian botatako funtsezkoenetako arrazoiekin.\nBilduma izanik asko gal dezake bere erretorika atseginak, gure ustetan sintesis baten alde.\nBerak aurkeztuko digu bere burua\nARGIA.- Inoiz militatu al duk partiduren batetan?\nL. A.- Ezetz esango nikek, baina orduan ur handiagotan sartu beharko gintuzkek. Eta zergatik diadan ezetz. Explikatu beharra legoke.\nEta zergatik ez? Zenbait istoiro triste kontatu beharko nizkiake. Hau da, urte garrantzitsu batzutan alternatzen nuen jendea Valencia Herriko Partidu Sozialista sortu zuena zen zeina desegina izan bait zen eta PSOEra sartu. Hauts bilakatu zen eta hango gizon ahaltsuenetariko bat senador del reino de oraintxiki txikitatik nere laguna izandakoa... zer egingo zioagu!\nA.Hik esana duk, eta Ninyoles-ek ere bai, Â«ezker abertzalea eskubi linguistikoa daÂ». Zer da hori? Explikatu ezak piska.\nL. A.- Ba bai, ez da hori gertatren den lehenengo aldia. Hitzegin dezagun oraindik ere ikertzen den gai batetaz, norbaitek Frantziako Iraultza deitzen duena eta nik Iraultza izendatzen dudan gai horretaz. Ba, zer gertatzen da orduan?, ba, errege bat da dago, ahaide batetako burua. Hiltzen da erregea. Ta? Ba, herentzia bat gelditzen da hor. Herentzia hori jende batek hartzen du: burgesiak. Hauek hartzen dute herentzia. Hauek deitzen diote bere buruari Nazioa. Hau garbi dago.\nMontaje bat dago. Norbaiten burua eror daiteke montajean, baina montajea gelditu egiten da, montajeak ba dirau.\nA.- Baina badira gaur egun ezker abertzaleko zenbait mugimendu, bai Catalunyan bai Euskal Herrian. Hauek ere eskubi linguistikoa al dira?\nL. A.- Ez, ez litzateke gizalegekoa hauetaz ere hori esatea. Ez. Gertatzen dena da horiek ez direla kontatzen duen ezker guztia.\nXIX.mendeko idazle batek, Valentiar Miralek, ("Los Regionalismes" 1886), Catalanismoaren aita bat, 1886, urtean frantsesez eta gazteleraz argitaratu zuen liburu bat, "La EspaÃ±a del que lee, La EspaÃ±a tal cual es". Zera dio liburu horretan: Catalandarrak geure kokaketa geografikoz Espainian gaudela alegia. Eta andaluzak bezain espaÃ±olak omen gara, etabar etabar. Eta hori frantsez eta gazteleraz dio erotzekoa da hori. Faltsua da katalandarrek espainolak izan behar dugula berez. Faltsua espainolen submultzo bat garela. Zer da hori? Aldi historiko bat da hori; konprenigarria gainera. XVIII.aren bukaeran eta XIXan batez ere gure gizarteko handikiak bilakatu dira jada espainolen azpimultzo bat. Jada beren hizkuntza arrunta gaztelera da. Cadizeko gorteetara doazenean badakite zein hizkuntzatan joan behar duten. Senide artean daude. Sartu dira jada Espainiako handikien munduan. Beraiek espainolak dira, frantsesak dira jada. Beraiek, Elebidunak dira beraiek.\nDenboraren iraganaz gertatzen da, historian zehar, besteei tokatzen zaigula gero elebidun izatea, espainol izatea. Hara hor independentziaren gerratea, Beraiek erabakia zuten espainol izatea... Eta herria... gaztelerarik jakin gabe, frantsesen kontra, hantxe bizitza utziaz, eta auskalo zergatik...! Jende hura zen jada nazioa. Haiek ziren nazioa. Kultura eta hizkuntza bat bazuten, bere mundua zuten... nazioa ziren... haiek. Cadizko gorteetan ez du inork galdetzen, eta zein hizkuntzatan eginen ditugu eztabaidak? Haiek elebidunak dira. Herria elebakarra. Eta noski, haiek bitartekoak dira. Alde batetik estatuarekin daude harremanetan, bestetik herriarekin. Eta noski funtzio bat daukate. Beraiek itzultzen diote estatua herriari eta herria estatuari.\nZer gertatzen da? Bada, herria elebidun bilakatzen denean, eta haiek elebakar egiten direnean hain zuzen, desfase bat dago hor, oso arrunta. Gaur egun euskal pertsonairik sonatuenak, garrantzitsuenak, prosperoenak, elebakarrak dira, Zer gertatzen da? Bada, orain beste guztien elebitasuna arazo bilakatzen dela. Zergatik orain arazoa da eta lehen ez? (Herria elebidun orain, handikiak elebidun lehen). Bada arrazoi batengatik, elebitasuna lehen funtzionala zen, hori izan zitekeen arrazoiaren parte bat. Orain ja ez du funtziorik. Arazo bat da. Gaur egun elebitasuna ez da ezeren arteko bitarteko.\nL. A.- Zer dio Kostituzioak? Hizkuntza bat bakarra aipatzen du konstituzioak bere izenez, eta beharrezko bezala inposatzeko da ahalik eta neurririk gogor eta gordinetan. Mundu guztiak jakin behar izatea eskatzea eta guztiek erabiltzeko eskubidea dutela esatea, esan daitekeen gehiena da. Gehiena. Gero besteak... bueno, komunitate autonomotan... baldin badaude... norbaitek aurkitzen baditu... Hizkuntza behartutako bat dago eta beste guztiak tarari. Demokratikoki ezberdintasun bat zilegi egiten duen kostituzio demokratiko baten kasu flagrantea dela deritzot.\nEstatuak, errespontsabilitate bat baino ez du hartzen bere gain, eta hau da hizkuntza bakar bat inposatu eta exijitzearena. Lehen inposatzen eta exijitzen zen bezalaxe gainera, neurririk gogorrenetan. Gogorrenetan diot berriro. Eta hau geure bista aurrean gerta zedin utzi dugu.\nElkarte linguistiko moderno europatar batek ezin dezake gaur egun euskaldunak bezala funtzionatu, ezin daiteke bizi, egoera honetan. Eta hori esan beharra dago! Muturren aurrean jarri behar zaio jendeari dilema hau. Hau da, benetan nahi bada euskara eta euskaldunak desager ditezela, bada tira, aurrera. Jakingo dugu zeri heldu. Baina ezin daiteke jokoa erregela hauekin onar, ze galtzera jokatzen ari bait gara. Sekulan ez da planteatu hizkuntzaren arazoa estatu mailan. Sekulan ere ez. Inori ez zaio okurritzen parlamentuan katalanez aritzea. Inork ez du planteatu hizkuntza estatu mailan. Orduan, zertan ari gara? Uko egiten ari gatzaio estatuak estatu bezala bere gain beste errespontsabilitate bat hartzeari. Estatua ez bada eratzen Belgika baten gisara, Euskadin izan beharko du Belgika bezala antolatu beharko duena bere burua; eta hau ere ondo ez badoa, bada bakoltzak bere etxean, bere gela ilunean, ohe azpian eta argia itzalik antolatu beharko du bere Belgika partikularra.\nLotsagarria da adibidez, estatu honetan euskara aipatu behar den bakoitzean, y el castellano jarri behar izatea. Ezin du bakarrik joan. Ikurrinarekin gertatzen den gauza bera. Estatuak gaztelera aipatzen duen bakoitzean derrigorrezkoa al du euskara aipatzea? Ezetz, ezta? Bada hemen tranpa bat dago. Eta tranpa hori onartzen dugu. Estrategi problema bat ere badago gero hemen, eta ez dut hor sartu nahi, ezin naiteke hor sar gainera, ze ni ez naiz politikoa, eta pozten naiz ez izateaz, ze desastre bat naiz ni horretarako etabar etabar. Baina gutxienez arazo bat dago, hori hemen inposatuz lortuko al da?, estatuari presioa eginaz lor al daiteke hori? Nik ez ditut kontseilu zehatzak eman behar, ez bait dakizkit. Baina esango diat gauza bat abstraktoan, ez dago hori lortzerik konfliktorik gabe. Eta horretan ezin naiteke konfunditu. Konflikto horretatik ihes egitea, Catalunyan gertatu den bezala, ezertara, absurdora, justifikazioatara jotzea litzateke. Ikaratzen ba hau konfliktoaren posibilitate berak, eta zerbait esateko beldurrez isiltzen bahaiz hori ridikulua egitea duk. Estatu honetan zenbait arazo estatu mailan planteatzeko ausardia falta izan da. Zerbait lortuko al zen planteatu izan ezkero? Ez dakit. Ezin ditzazket profeziak egin. Gutxienez guztiok ikusiko genukeen nola estatuak ezetz esango lukeen. Orain esan dezake: l nola esango nian baietz edo ezetz galdetu ere ez ba hidan?\nA.- Eta telebistarekin...\nL. A.- Benetazko istorio bat kontatuko diat. Galeserako telebista eskatu zenean zinatzaileen artean izan nintzen. Nire herrian ordea ez nuen horrelako aukerarik izan, ez bait zidan inork ezer zinatzeko ekarri. Gero nire ikasle izandako batek kontatu zidan,: hi, gauza triste bat kontatu behar diat. Badakik? 150.000 firma bildu dizkiagu telebista eskatzeko, eta eman bezain laister bota dizkitek paperontzira (sic).\nEta isilik. Zenbat ordu etabar galdetzen badidak, bada, betikoa, lau ordu eta hori Catalonyan, baina nere herrian, Valenzian bat ere ez.\nA.- Estatutua eta euskararen normelizaziorako legea dela eta, ez ote da gutxiegi eskatu?\nL. A.- Horixe da justu gerta daite keen gauzarik okerrena, legea motza egitea, eta gainera lege motz hori luzea gertatzea. Hau da, erantzunkizunik ez izatea, ahalmen ezagatik, edota borondate faltagatik.\nBadira kimikan erreakzioa endotermikoak eta exotermikoak, rebersibleak eta irrebersibleak, edo errazago nahi baduzue: aldapa gorakoak eta beherakoak. Hemen "beroa", inposaketa eta koakzio izan dira, ez gaitezen engaina. Orain arteko bilakaera eragin duena zapalketa izan da. Presio handi bat, eta alde batetara. Beraz, kontrako indar bat egin nahia, eta motorrik gabe, bada zaila da. Haiek indar guztiz egin dute presioa. Aldapa gora eta motorrik gabe ez da erraza aritzea. Hori guztia zegok, eta gainera beste idea hori, alde batetik konprenigarria eta bestetik faltsua, borondate onaren diskurtsua da. Zera hori, inolaz ere ez dela koakzioa orain erabiliko, trajediaren aurreko partean erabili zen bezala. Bueno, amnistia generala etabar. Hori ondo dago biolentzia baztertzen duen neurrian, baina faltsua gerta daiteke, ze hori debilidade eta morroitza seinale izan bait daiteke. Esan nahi du bestea lasaitu behar duzula, garantia batzuk eskeini behar dizkiozula... eta azkenean, Catalunyako kasuan ikaragarria da, hango testoak irakurtzen badituzu zera agertzen da; gehiago saiatu dira besteak ez zirela minduko eta seguridadeak ematen, benetan argitu behar zena argitu beharrean. Borondate oneko deklarapen gehiago egon da, bueno, "baina zer nahi duzue"?, galdetu beharrean.\nA.- Legea hor dago. Bilakaera aurrera eraman behar dugu, eta dio "libremente asumido por todos los catalanes". Conforme! Eta asumitu nahi ez badute? Han igual bai, baina hemen %23 izaki euskaldun, zeinetatik %5 konsziente ere izango ez delarik. Hainbesteko eratorri espainol izaki, zer egin behar diagu ez badute libreki asumitzen?\nL. A.- Hori, baldintza inposible bat jartzea izan daiteke. Hori da, nahi ez duenari "veto" eskubidea ematea.\nA.- Eta hori ez al da, piska bat, arazoaren tratamendu indibidualista bat? Hizkuntza eskubide indibidual bezala hartzen da. "Nahi bedut ikasiko dut, bestela ez".\nL. A.- Horixe. Azpimarratu beharko litzatekeen gauza bat da. Kategorikoki, hizkuntza ez da gauza indibidual bat. Eta punto.\nKontzientzi sozialaren falta handia dago jendearen heziketan. Ezin daiteke gizakia izan gizartean sartu gabe. Eta ezin haiz gizartean sartu ez bada harreman batzuk sorturik.\nA.- Eskubideetara pasa ezkero, ezin dira eskubide indibidualak erabili ez badira talde eskubideen neurrian.\nL. A.- Begira, nire arbasoak katalanera uztera bultzatu zituen balidoa iruditzen zaidan arrazonamendu batek. Zera da: "SÃ¡lvese quien pueda". Hau da, hizkuntza baten promozioa eta biabilidadea gauza sozial bat dela konprenitzea. Eta gizarte batek hori aukeratzen badu. Ba, tira!, oso ondo! Baina ezin egondo gara gu bakarrik horren kontra! Planteamentu zera zen, sozialki gaztelera inposatzen zen, pertsonalki aukera zegoen nahi bazenu katalaneraz egiteko.\nA.- Bai, baina mekanismo hori aplikatzen jerraitzen da...\nL. A.- Begira 1852.ean "Le langage"-n zera dio Augusto Comtek, "TraitÃ© de Politique Positive" liburuan, absurdoa dela teoria indibidualistak formulatu izatea, ze horren formulaziorako taldearen kolaborazio handiko lan bat erabili baita: hizkuntza. Benetan indibidualista dena; isil dadila! Propietatearekin gonbaratzen du hizkuntza. Antza dutela dio abuso berbera sortzen dutelako biak. Propietatea lan kolektibo baten pilaketa da, eta hori pilatu ondoren berataz aprobetxatzeko tentazioa sortzen da. Eta liburuaren azpitituloa, "ou traitÃ© sociologique instituant la Religion de l'HumanitÃ©". Alde batetik gauza kolektibo bat da hizkuntza, baina bestetik beharkizun sakratu bat dauka indibiduoak berarekiko.\nA.- Hitzegin daiteke beraz eskubide kolektibo batetaz, eta konkista demokratiko bat bezala izenda daiteke hizkuntzaren ezartzea, eta ez inposaketa bat bezala. Dena den oso gutxi izango ginateke, praktikan, hori aurrera eramaten saiatuko ginatekeenak...\nL. A.- Ez ahaztu hor ere tirabira bat badagoela. Gauza bat esango dizuet, profezia seguru baldintzatu bat. Baina segurua. Katalan guztiak, konparazio batean, jarriko bagina katalaneraz egiten... pila bat erdaldun ikusiko zenukete katalanera ikasten. Lepoa jokatuko nuke.\nTirabirazko harreman bat dago , zeinean orain arte guk eman bait dugu amore. Besteek sekulan ez dute etsi, beti tiraka ari dira. Euskaldunek euskaraz egingo balute, beraiek ere tirako balute, bi gauza gerta zitezkeen:, edo euskara betiko hilko litzateke, edota, benetan euskaraz jakin beharra legoke.\nEuskara salba dadin, katalanera salba dadin, jende baten joera bat behar da, euskara eta katalanera ikas dezaten benetan munduan sartu nahi dutelako. Hori ezbadago alperrik da. Erdara bakarrik jakingo da.\nA.- Euskara ikasi berri dutenen artean eginiko inkesta batean, eta zergatik ikasi duten galderari erantzunez, zera atera zen arrazoi nagusi bezala, zerbaitekin, herri batekin, mundu batekin identifikatu nahi izatea. Dena den, badago beste multzo handi bat lan arrazoiengatik ikasi duena.\nL. A.- Oso garrantzitsua iruditzen zait non identifikatu izate hori. Bestela zertan ari gara? Jendeak borondate bat behar du, nahi bat, identifikazio bat zerbaitekiko hizkuntza bat ikas dezan. Baina kontuz, etxea lortzearekin bakarrik ez dago hizkuntza aseguratua. Polonian, esatebatera, polakera nagusitu zen, hura zen hitzegiten zena. Argelian aldiz frantsez gehiago hitzegiten da orain askatasunaren ondoren.\nA.- Euskara hutsez bizitzea aipatu da lehen. Hori ordea, hemen, oso arriskutsua gerta daiteke, arrisku fisiko eta guzti. Joan hadi hi lanera kotxez. Bidian tokatzen zaik kontrol rutinario horietako bat eta egin ezak euskeraz! Gero lanean hasi hadi... Gero lagun artean... Medikoak, abogatuak...\nL. A.- Hala duk, oso gogorra. Nik ene bizitzan egin diat antzeko zerbait experimentu pertsonal bezala eta puff! Jarraitu nahi nioke ordea lehen eutsitako hariari, gaztelera euskara, edo katalanera, eta munduaren arteko bitarteko den bitartean jai-gorri diagu. Gaztelera da munduarekin dugun entxufea. Hori aldatzea lor al bageneza ordea, arrunt ezberdin izango lirateke hemengo kontua. Hau da, inglesa ikasteko gazteleratik abiatzen gaituk, eta gaztelera diagu bitarteko. Has gaitezean inglesa euskaratik zuzenean ikasten. Has gaitezean munduarekin harreman zuzena izaten. Seguru gauzak aldatzen direla.\nA.- Bestalde, askotan aipatzen da hemen euskeraren kantitateari ematen zaiola garrantzia eta ia baterez bere kalitateari...\nL. A.- Aldaketa bitxi bat eman da bilakaera honetan, atzerriraketa. Gazteleraz ari gara, eta esan daiteke gaztelera etxekoa egin zaigula. Galdetu ote gara ordea ez ote zaigun euskara atzerriratu? Kanpokoa barneratu zaigu barnekoa Lanporatu den bitartean. Desfase bat dago. Lehen matematikak euskaraz egitea erraldoikeri bat zen, eta beste gainontzekotan euskaraz egiten zen. Gaur ordea egiten dira matematikak euskaraz, baina beste fase historiko batean zeinean gaztelera bertakoa bihurtu den, zeinean gaztelera den hizkuntza arrunta, senide eta lagun arteko hizkuntza, zeinean euskararen parterik ahulena hauxe den.\nEsan dezagun egia, euskaldun jendea euskaldun izateari uko egiten ari zaio, beste zerbait bilakatzen ari den heinean. Azkenean besteen kultura itzultzeko arriskutan gaude. Gizarte honetan errazago da euskararik jakin gabe aurrera ateratzea, erdararik jakin gabe bizitzea baino. Arin jakin behar duzu gaztelera; argot guztitan, esamolde pilo batekin..., eta euskara bitartean pobretzen doa piskanaka piskanaka.\n(argazkiak: Luis Otaegi)


Konpromisoa 36. Euskadiko Garraio Agintaritzaren barruan, garraio agintaritzak koordinatuta jardutea - Gobernu Programa. Legealdia: 2016 – 2020\n2018ko otsailean sortu zen Arabako Mugikortasunaren Agintaritza (AMA); horrenbestez, hiru lurralde historikoek dute antzeko erakunde-egitura, homogeneotasunari dagokionez. Erakunde-egitura horren bidez, lurralde bakoitzaren foru-premiak eta -interesak EGAren esparrura eraman daitezke, eta EGAk, ondoren, berezko eginkizunak garatzeko behar dituzten lankidetza-bideak ezar ditzake.\nEuskadiko Garraio Agintaritzaren Legea aldatzea garraio agintaritzen harremana jardun integratu batean garatzeko. Mugikortasun Jasangarriaren Lege Proiektuak bere xedapen-zatian jasotzen du ekimen hori.


Leire Bilbao :: Scanner\nTitulu futurista gora-behera, ez da liburu hotza Leire Bilbaorena. Scannerra pasatzen die ohiturei eta harremanei, eta heroi izan nahi ez dutenen poesia xamurra dakar: zati bat berea da, beste bat edozeinek sentitu dituen gauzen gainekoa. Horregatik Ondarroan hasi eta unibertsaltasunera egiten du Scanner-ek, ia konturatu barik. Errealismo zikinarekin batzuetan, minimalismoaren bidetik beste batzuetan, liburuak txikitako arora garamatza, eta gero infernu helduetara, azkenik berriro eguneroko gauza txikien balorea gogorarazteko: “Gauza gutxi dira azken finean ezinbestekoak/ azalaren lehen mintzean gordetako beldurra bezala/ begiak zabalik edukitzea/ edo salbatuko garela pentsatzea”.\nSalbaziorik nahi ez baina kontsolazioa bilatzen duen literaturaren bidetik –Otamendi, Meabe, Benito…–, Leire Bilbaok familiaren korapiloak askatzen ditu lehen orrialdeetan. Oihanera itzultzen da estreinako poemetan, hitzik ez zegoen garaira, gizakirik ere ez zegoen mantisaren eta emozioen historiaurrera. Aitaren figuraren absentziaz eta amaren eskuaz hitz egiten diguten piezak gordinak eta ederrak dira: “egun batean Amak/ Aita garbitu/ eta atseden unerik hartu gabe/ arrautza zaharra erruten/ eseriko da”.\nTristura barruntatzen da Scanner-en, maitasuna dago, bizitza dario. Zentzumenen mundutik idazten du Leirek errealitatearen gainean, eta horregatik ematen du gogoetak metafisikoak direla, taxi batean edo trenari begira idatzi arren. Esanahi sakonaren bila egindako bidaia eta gauza arruntak interesgarri bihurtzeko ahalegina txalogarria da. Horretan Ezkatak (Susa, 2006) poemarioaren jarraipena iruditu zait hau. Hizkuntza poetikoa doitu egin du beharbada, baina esentzia berbera da. Bukatua dago, perfekzionatua, bere tonua: leuna da eta, era berean, egonezin arraro bat sortzen du.\nAitzakiaren bat jarri behar banio Scanner-i, esango nuke uneka galdu egiten duela nerbioa, bizitzaren alderdi ilunean guztiz sartu barik egiten dituela zenbait itzulinguru, eta poema indartsuen ondoan gatz bakoak irakurri behar izateak penatu nauela. Zuria, biguna, bustia edo Desertua edo Oinen arteko hutsunea edo Inventarium poema liburuaren alderdi makalenaren adibide dira. Trazu fin eta sinpledun zatietan gauza asko kontatzen ditu Leire Bilbaok. Sinpletasunari uko egin eta sinbolo eta konplikazioetan galtzen denean, ostera, gozo sartu bai, baina ez da ailegatzen.


Ziordiak hornikuntza, saneamendu eta euri-uren sareak zein hiru kaletako zoladura berrituko ditu\nLurralde kohesioak 175.000 euro bideratuko ditu udalerriko 350 biztanleei zerbitzua emango dien jarduerarako\ncamera_alt Ezkerretik eskuinera, Ziordiako Udaleko idazkari Mª Carmen Garmendia; Toki Administrazioaren eta Despopulazioaren zuzendari nagusi Jesús Mª Rodríguez; Ziriza kontseilaria; Ziordiako alkate Olatz Irizar; eta Rosa Mendoza zinegotzia, herrira egindako bisitan. Deskargatu irudia collections Irudi galeria\nNafarroako Gobernuko Lurralde Kohesiorako Departamentuak, Toki Administrazioaren eta Despopulazioaren Zuzendaritza Nagusiaren bidez, 175.000 euro inbertituko ditu Ziordiako hornidura, saneamendu eta euri-uren azpiegiturak berritzeko. Horrez gain, Santa Luzia, Miraia eta Zeharbide kaleetako zoladura zaharberrituko da, telefono, telekomunikazio eta argiteria publikoko kanalizazioak berritzearen ondorioz, kaltetuta gelditu baitzen.\nEzkerretik eskuinera, Ziordiako Udaleko idazkari Mª Carmen Garmendia; Toki Administrazioaren eta Despopulazioaren zuzendari nagusi Jesús Mª Rodríguez; Ziriza kontseilaria; Ziordiako alkate Olatz Irizar; eta Rosa Mendoza zinegotzia, herrira egindako bisitan.


Panamako moneta: balioa, historia eta beste moneta batzuetara bihurtzea\nPanamako berezitasunetako bat bi moneta desberdin dituela da. Hori dela eta, herrialdean zer moneta erabiltzen diren, zer truke-tasa eta historian zehar izan duen bilakaera azaltzen dugu.\nHistoria eta berezitasunak\nEl Balboa (PAB) Panamako moneta ofiziala da 1904az geroztik. Bere balioa AEBetako dolarraren balio bera da, herrialdean legezko dirua ere bada. Gainera, gaur egun ez dago balboa fakturarik, beraz dolarraren faktura kopuru altuetarako erabiltzen da.\nOndoren, balboaren balio baliokidea behatu dezakezu herrialde eta kontinente desberdinetako monetan:\n1,00B / = 9,94 Venezuelako bolibarrak (VEF)\n1,00B / = 553,20 Costa Ricako koloneak (CRC)\n1,00 B / = 1,00 dolar (USD)\n1,00B / = 5.737,18 Paraguaiko guaraniak (PYG)\n1,00B / = 23,48 Hondurasko lempiras (HNL)\n1,00 B / = 15,92 Argentinako peso (ARS)\n1,00B / = 667,97 txiletar peso (CLP)\n1,00B / = 3.002,21 kolonbiar peso (COP)\n1,00B / = 20,71 peso mexikarrak (MXN)\n1,00B / = 29,09 Uruguaiko pesos (UYU)\n1,00B / = 7,52 Guatemalako quetzalak (GTQ)\n1,00B / = 3,36 peruko zolak (PEN)\nMexikoko pesoen eta Balboasen arteko truke-tasa\nPanamara bidaiatzen baduzu eta dirua trukatu nahi baduzu, truke etxeak aurki ditzakezu aireportuetan eta hiri nagusietan. Hala ere, normalean komisioa kobratzen dute zerbitzuagatik.\nDirua kutxazain automatiko batetik zuzenean atera dezakezu, aldaketa banku batean eskatu edo kreditu edo zordunketa txartelarekin ordaindu dezakezu establezimendu gehienetan.\nEra berean, bidaiaren aurretik moneta trukea eska daiteke, zure herrialdeko banku batean eskatuz. Balboak eta AEBetako dolarrak lor ditzakezu.\nPanaman dirua trukatzeko moduak\nPanama bere historian zehar hainbat Estatu aldarrikatu ziren lurraldea da. Haiekin, moneta aldatzen joan zen egungo eredura iritsi arte.\n1821ean aro kolonialaren eta Espainiarekiko independentziaren ondoren, Panama Kolonbia Handia izeneko estatuaren parte zen, egungo Kolonbia, Ekuador eta Venezuelarekin partekatzen zuen lurraldea. Hori dela eta, 1830 arte, egungo moneta da piastre.\n1831. urtean eremu horri Granada Berriko Errepublika izena jarri zitzaion, eta bertan peso erreala eta kolonbiarra zirkulatu ziren. 1840an, Panama Errepublika honetatik banandu eta istmoaren estatua sortu zuen, nahiz eta hurrengo urtean Granada Berrian sartu.\nHainbat saiakera egin ondoren, 1903tik aurrera Panamako Errepublika Ofiziala aldarrikatu zen eta balboa moneta ofizial gisa ezarri zen, sinbolo nazional bihurtu zena. Aldi berean, moneta hori AEBetako dolarrarekin parekatzen da, gaur egun erabiltzen jarrai daitekeena.\nBalboa mintak historian zehar\nTxanponaren izena dator Vasco Nunez de Balboa, Hegoaldeko itsasoa 1513an aurkitu zuen esploratzailea, gaur egun ezagutzen duguna Ozeano Barea.\nUrteak joan ahala, monetak menda desberdinak jasan ditu eta ale batzuk desagertu egin dira, hala nola, izenekoa laurden. Balboaren bitxikeria da 1941ean billeteak sortu zirela, baina hauek zazpi egunez egon ziren zirkulazioan soilik, hura erabaki zuen gobernua bota zutenetik.\nUne honetan ez dago balboa fakturarik. Hori dela eta, diru kopuru handiak, hala nola soldatak, dolarretan ordaintzen dira. Bi monetak aldi berean zirkulatzen dira herrialdean eta prezio bera dute.\nDolar: Panaman balio duen moneta\nBalio txikieneko txanpona ehungarren txanpona da, eta ondoren bost txanpon. Hurrengo balio altuena hamarren bat, laurden eta erdi dira, peso gisa ere ezaguna.\n2010ean a moneta berria, balboa batena. Ale honek Martinelliren ezizena du, Ricardo Martinelli presidentea izan baitzen hura onartu zuena. Ekintza hau kritikatu egin zen, dolarreko faktura bat herrialdearentzat balio horregatik zirkulatzen baita.\nBalboa txanpon bakarra, Martinelli izenarekin ere ezaguna\nVasco Núñez de Balboaren aurpegia agertzen da eredu gehienetan. Hala ere, ehunean Urracá aurkitzen dugu, XVI. Mendeko buruzagi indigena. Sara Sotillo, emakumeen eskubideen defendatzailea, bostehungarren edizioan agertzen da.\nOroitzapeneko txanponak gertaera edo gertaera historiko garrantzitsu bat omentzeko egiten diren kopiak dira. Dira edizio mugatuaHori dela eta, bere prezioa gainerakoa baino handiagoa da.\nPanaman eredu ugari aurkitzen ditugu. Bilatuenetako batzuk Panama Viejokoak, Independentziaren 75. Urteurrenekoak eta Ozeano Barearen Aurkikuntzaren 500. Urteurrenekoak dira.\nOnartutako azkena Panamako kanala aipatzen duena da. Honek 25 ehuneneko balioa du (laurden bat). Aldi berean, bilduma eredu bat diseinatu da, zilarrezkoa eta urrez estalia. Bere balioa 20 balboetakoa da eta edizioa 500 txanponek osatzen dute.\nArtikulu hau 121 aldiz partekatu da. Ordu asko eman ditugu informazio hori biltzen. Gustatu bazaizu, partekatu, mesedez:\n21/2 zentimo bakoitzeko bi txanpon ditut, bata 1940koa eta beste bat 1926koa, Panamakoa, gaur egun duten prezioa jakin nahiko nuke. Egoera onean daude.\nPanamako diru sistemaren onurak zein diren jakin nahiko nuke.\nKaixo. Edozein herrialdetan bezala, diru sistema ezinbestekoa da herrialdeko ekonomiak funtziona dezan eta enpresek zein herritarrek ondasunak eta zerbitzuak ekoiztu eta erosi ahal izateko. Agurra.\nKaixo, espainiarra naiz, urrian Panamara joan nahi dut. Astean pasatzeko 600 euro lortzen ditudan jakiteko da. Zenbat kostatzen da bertan jatea?\nDirua nahikoa da aste horretarako eta beste zerbaitetarako.\nPanamako kanalaren 75. urteurreneko txanpon bat daukat, zenbat balio dezake? 1914-1989 bitartean moneta da.\nMOLLY 26 / 05 / 2017\nKaixo, kolonbiarra naiz. Panaman ikastera joan nahi dut, uste duzu oso zaila dela bertan bizirauteko lana lortzea?\nZertarako dute bi moneta? Ez al litzateke askoz praktikoagoa bakarra izatea? Ez dut ulertzen zergatik aukeratu duten sistema hau ...\nEz du axola 2 txanponak badituzu, AEBetako dolar berdinak dira.\nMonetak Venezuelan zenbat balio duen jakin nahiko nuke.\nGeovanny Arias M 09 / 11 / 2016\nBalboa faktura zaharra egoera onean daukat, zein prezio izan dezake? Costa Rica.\nGutxi gorabehera 1.000 dolar.\nHidalgo freddys 28 / 10 / 2016\nMexikoko pesoak ekartzen baditut, onartzen al dituzu? Eta zenbat da aldaketa?\nNoski, ez dira onartzen, legezko dirua ez bada. Truke bulego batera joan eta aldatu behar dituzu. Aldaketa AEBetako dolarrarena bezalakoa da.\nOnartzen al duzu Diners Club Albrook zentroan?\nZein da gutxieneko soldata Panaman?\nBostehun dolar gutxi gorabehera.\nPanamako PlayStation 4 batek zenbat kostatuko litzaidakeen jakin nahiko nuke. Ekuadorko naiz. Erantzun mesedez.\n400 $ inguru kostatzen da.\nKaixo, espero dut norbaitek nire galderaren erantzuna izatea. Lurrez zenbat bidaia ordu dauden Medellínetik, Kolonbiatik Panamara eta zenbat dolarreko bidaiak zenbat balio duen jakin behar dut. Panamara Medellínetik bidaiatzea gustatuko litzaidake, uste dudan hiririk hurbilena denez, baina Perukoa naizela argitzen dut. Jakina, nire herrialdetik Kolonbiara bidaiatu beharko nuke lehenik. Eskerrik asko datuengatik.\nKolonbiatik Panamara ez dago errepiderik. Hegazkina hartu behar duzu. Edo Cartagena bezalako lekuetan itsasontziak daude (baina ez dakit oso ondo hauetaz). Gauza bakarra zure hegazkina hartzea da.\nOna !! Jakin nahiko nuke Panaman euroarekin ordain dezakedan.\nKaixo. Panaman balboekin edo dolarrekin ordaindu dezakezu. Kreditu edo zordunketa txartela ere erabil dezakezu.\nZenbat da Panamako moneta Mexikoko pesoaren parekoa? Bidaiatzea gustatuko litzaidake eta bidaian zenbat inbertitu beharko nukeen jakitea. Atentzioa ematen dit hegaldiak bilatzen ari naizela eta prezioak eurotan daudela. Eskerrik asko zure arretagatik eta zure erantzun azkarra espero dut.\nMexikotik Panamara joateko hegazkin konpainia batzuekin joan zaitezke:\nKopako 9.800 peso: Mexiko - Panama - Mexiko\nAeroméxico 8.800 peso: Mexiko - Panama - Mexiko\nBalboak 1 dolar balio du. Hobe da balboa existitzen ez dela uste baduzu eta AEBetako dolarra erabiltzen badugu. Hori bezain sinplea.\nCosta Ricatik Panamara joan nahi dut, zein agentziarekin gomendatzen duzu 4 eguneko ibilaldia?\nTxanponak zer esan nahi duen jakin behar dut.\nPanamara bidaiatu nahi dut emakumezkoen arropa erostera. Non izan dezaket edo zein da horretarako gunerik onena? Eskerrik asko.\nArropa erostera ere joan nahiko nuke. Dominikar Errepublikakoa naiz.\nBalboa moneta ofiziala den arren, USD (AEBetako dolarra) legezko dirua da. Funtsean, kaleetan dolar eta balboak erabiltzen dituzte (0,01, 0,05, 0,10, 0,25 eta 0,50 zentimoko txanponetan bakarrik, 1,00 balboa ere bai). Soldatak dolarretan ordaintzen dira eta edozein establezimendutan moneta biak jasotzen dira, haien balioa berdina baita. Balboetarako ez dago fakturarik (paperik), beraz, balboa moneta ordezkaria dela esan daiteke, Panamako diru sistema dolarizatuta baitago.\nOna da herrialde guztietako moneta jakitea eta moneta ez ezik, herrialde guztietako kultura ere jakitea. Munduko herrialde bakoitzeko kultura aztertzea garrantzitsua da guztiontzat. Eskerrik asko.\nFrantzia 30 / 09 / 2013\nArratsalde on, jakin behar dut America Express Panaman eta zein establezimendutan onartzen den?\nBatzuetan. Onartuenak diren txartelak Visa eta MasterCard dira, establezimendu guztietan, edozein zenbateko ordainduta. American Express salmenta handiak dituzten denda batzuetan soilik.\nKaixo, eta Panamako kutxazain automatikoetatik cadivi kuotarekin (Venezuela) dirua atera nahi badut, zer moneta emango zenidake? Dolarra ala balboa?\n1.000 dolarren truke saldu dezakezu.\nNahi baduzu zentimo edo txanponetan ... makinek ez dute zentimoik ematen. Fakturak soilik eta, balboa fakturak ez daudenez, dolar amerikarrak soilik.\nmariana soda 28 / 08 / 2013\nKaixo zer moduz zaude? Argentinakoa naiz eta izugarrizko kostua du truke akzioen bidez dibisa lortzea. Esango al zenidake zenbat argentinar behar ditudan Panama edo Balboas moneta aldatzeko?\nZenbat da balboa laurden bat?\nLaurdena "cuara" deitzen duguna da, 1eko 4/100 da. Beraz, 25 zentimo da, 4 zentimoko 25 txanponek balboa 1 edo 100 zentimo egiten baitute.\nPanamako balboa batek zenbat bolibar balio duen jakin nahi nuke.\nAEBetako dolar baten truke ematen dizuten bolibar kopuru bera.\nhegatxabal 19 / 06 / 2012\nPanamako moneta ederra da, gustatu egin zait.\nTxanpona eta billetea maite ditut, oso bakarrak dira. Sarrera zaharra ere maite dut.


Irekia Eusko Jaurlaritza - Gobierno Vasco :: NEIKERek 30.000 kilo patata eman dizkio Arabako Elikagai Bankuari\nNEIKERek 30.000 kilo patata eman dizkio…\n<img src="https://www.irekia.euskadi.eus/uploads/cover_photos/73540/original/NEIKER_BANCO_ALIMENTOS_ARABA.jpg" style="max-width:100%" alt="" />\n● Ekimenaren bidez, zentro teknologikoak euskal lurraldeko 1.000 familia baino gehiago elikatzen laguntzen du, ikerketa jardueretan sortutako soberakinekin.\n● Urteko entrega 2015az geroztik NEIKERek eta Euskadiko Elikagai Bankuen Federazioak daukaten lankidetza hitzarmenaren baitan kokatzen da.\nGizarte erantzukizun korporatiborako duen konpromisoaren barruan, NEIKER zentro teknologiko eta Basque Research and Technology Alliance (BRTA) aliantza kideak, 2015. urteaz geroztik, Euskadiko Elikagai Bankuen Federazioarekin (FEBA) lankidetzan dihardu, bere ikerketa jardueretan sortzen diren soberakinak erakundeari emanez. Aurten, lankidetza hitzarmen horren barruan, 30.000 kilo patata eman dizkio Arabako Elikagai Bankuari.\nEntrega azaroaren 17an egin zen, eta Arabako 1.200 familiatako 4.500 lagun elikatzeko balioko du. Bertan izan ziren Joaquín Salazar NEIKEReko Baliabide Orokorretako zuzendaria eta Daniel Fernandez Arabako Elikagai Bankuko lehendakaria.\n“2015etik mantentzen dugun akordioari esker, dagoeneko 100.000 kilo patata baino gehiago eman ditugu, eta gure jarduera zientifikoen kokagunea den ingurunearekin dugun konpromiso sozialaren erakusgarri da”, azpimarratu du Salazarrek.\nZehazki, lehen sektorean espezializatutako zentroak egindako dohaintzan, Kennebec, Monalisa, Jaerla, Agria, Baraka, Red Pointiac, Desire eta Yona izan dira patata mota nagusiak. Guztiak ala guztiak Arkautiko (Araba) ikerketa lanetatik sobera dauden produktu gisa jasota daude.\n“Gure jarduerek nekazaritzako soberakin asko sortzen dute urtero. Patatei dagokienez, gehienak 'kontrol aurreko' eta 'kontrol osteko' saiakuntza eremuetan egindako probetatik datoz”, gaineratu du NEIKEReko adituak.\n‘Kontrol aurreko’ eremuetan, NEIKERek ‘patata amak’ landatzen ditu. Lagin horiek inportatu egin dira eta Euskadin lehen aldiz landatuko diren haziak lortzeko erabiliko dira. Saiakuntza horietan jarraipena egiten zaie tokiko merkatuan sartu aurretik, hazien osasun ona ziurtatzeko.\nBestalde, ‘kontrol osteko'’ eremuetan kanpaina bateko ereiteko patata guztien jarraipena egiten da, araudiak ezarritako baldintzak betetzen dituztela egiaztatzeko. Horretarako, Euskadin erabili eta ereiten diren loteen lagin bat hartzen da. “Horrenbestez, nekazari batek arazoak baditu bere lursailetan haziekin –ez dira behar bezala ernaltzen edo birosi arazoak dituzte–, eta arazo horren berdina kontrol osteko sailean agertzen bada, jakin egin daiteke haziak egoera txarrean zeuden edo arazoa nekazariaren lurrean bertan dagoen”, zehaztu du NEIKEReko Baliabide Orokorretako zuzendariak.\nEusko Jaurlaritzaren Mintegiko Hazi eta Landareen Zerbitzua arduratzen da Araban lantzen den hazitarako patataren ekoizpenaren kontrol ofizialak eta ziurtapenak egiteaz, eta, NEIKERekin lankidetzan, landatu eta biltzeko lanak egiten ditu ‘kontrol osteko’ lursailetan.\nNEIKER_BANCO_ALIMENTOS_ARAB... 900 KB (jpg)\n"Super" arbolak berotze globalaren aurrean


Lege oharra | Txantxiku Ikastola\nTXANTXIKU IKASTOLAk ondorengo helbidea du: San Juan kalea 1, 20560 Oñati. Website honekin edo bere zerbitzuekin zerikusia duen edozein gaitarako hurrengo telefono zenbakian harremanetan jar zaitezke: 943 78 12 04. Bestela, hurrengo posta elektronikora bidera zaitezke: txantxiku@ikastola.eus\nwww.txantxikuikastola.eus domeinua TXANTXIKU IKASTOLArena da.\n2. ZER DA TXANTXIKU IKASTOLAREN WEB SITE DELAKOA?\nOrain www.txantxikuikastola.eus tokian zaude. Hori espazio elkarreragilea da eta TXANTXIKU IKASTOLAk sortu du produktu eta zerbitzuei buruz informazio handiagoa eskaintzeko.\nWeb toki honetaz gozatzeko, erabiltzaileak nabigatzailea izan beharko du; Hobe PCrako edo Macerako Internet Explorer 5.5 edo goi mailakoa bada. Halaber, monitoreak gutxienez 800 x 600 pixel izango ditu eta Macromediako Flash plug-in delakoa behar da. Azkenekoa doan deskarga daiteke hurrengo helbidetik: http://www.macromedia.com. TXANTXIKU IKASTOLAk beharrezkotzat jotzen dituen aldaketa teknikoak egin ahal izango ditu kalitatea, sistemaren eraginkortasuna eta errendimendua eta gai-sareetara eta Internetera konexioa hobetzeko.\nWeb orri hau TXANTXIKU IKASTOLArena da. Markak, domeinu-izenak eta jabetza intelektualaren gainerako eskubideak TXANTXIKU IKASTOLArenak dira. Beraz, ezin daiteke edukirik laga, kopia, erreproduzi, argitara, karga, transmiti, bana edo ustia. Salbuespen bakarra web orria eta helburuekin bat web orria erabiltzea da. Ildo horri jarraiki, deskarga eta kopia pribatuak egin daitezke, baina baldintza hauetan zehaztutako erabileretatik kanpo atera gabe. Aurrekoaren kontra eginez gero, egilearen edo TXANTXIKU IKASTOLAren jabetza-eskubideak bortxatuko dira. Edukiak hemen baimentzen ditugun helburuetatik kanpo erabiliz gero edo helburu horiek aldatuz gero, egilearen jabetza-eskubideak eta TXANTXIKU IKASTOLAren jabetza-eskubideak bortxatuko dira. Erabilera-baldintza hauetarako debekatuta dago eduki hauek beste edozein web orritan edo sare informatikotan erabiltzea.\nErabilera-baldintza website delakoan aldatu gabe dirauten bitartean mantenduko dira. Ildo horri jarraiki, TXANTXIKU IKASTOLAk edozein unetan horiek aldatzeko edo deuseztatzeko eskubidea izango du. Aldaketa horiek web orrian bertan agertu beharko dira.\nTXANTXIKU IKASTOLAk ahalegin handiak egin ditu web honek kalitatea izateko eta eskaintzen duen informazioan eta zerbitzuetan berariaz bermatzen du erabiltzaileen partaidetza. Hala eta guztiz ere, Internetek dituen ezaugarriengatik, TXANTXIKU IKASTOLAk ez ditu bermatzen web orriko edukiak, ezta web orriaren funtzionamenduaren eskuragarritasuna eta jarraipena ere. Gauza bera aipa dezake matxurak konpontzeari buruz. Halaber, zerbitzarian edo web orrian sistemarentzat birusak edo bestelako elementu kaltegarriak izan daitezke. Dena delakoa, halako ezer ez gertatzeko, etengabe lanean dihardugu. Nolanahi ere, TXANTXIKU IKASTOLAk web orri honen edukien erabilerari dagokionez ez du erantzukizunik.\nAurreko atalean adierazitakoaren ondorioz, eta internetek dituen berezitasunengatik, TXANTXIKU IKASTOLA ez da izango web orriaren edukiak erabiltzearen ondorioz edo ezin erabiltzearen ondorioz sortutako edozein kalte eta galeraren arduraduna, arduragabekeria barne, baina mugatu gabe. Are gehiago, ez du erantzukizunik izango TXANTXIKU IKASTOLAk edo TXANTXIKU IKASTOLAk baimendutako edozein ordezkarik kalei buruz jakinean jarriz gero. Kalte eta galera guztiengatik, axolagabekeria barne, baina ez mugatuta, galerengatik eta eskaerengatik erabiltzailearen aurrean TXANTXIKU IKASTOLAren erantzukizunak erabiltzailea web orrira sartzeko ordaindutako zenbatekoa ez du gaindituko.\nTXANTXIKU IKASTOLAk ez du kontrolik web orrialdea erabil dezaketenekiko eta beren kokaguneekiko. Web orriko erabiltzaileak eta TXANTXIKU IKASTOLAk, bere eskumenei berariaz uko eginez, Donostiako Epaitegiek eta Auzitegiek agindutakoa beteko dute web orriarekin zerikusia duten erreklamazio eta gatazka guztietan.\nwww.txantxikuikastola.eus web orriaren helburu nagusia TXANTXIKU IKASTOLAren produktuen, zerbitzuen eta jardueren berri ematea da.\nDatu pertsonalak babesteari buruz, TXANTXIKU IKASTOLAk legezko betebeharrak onartzen ditu, bereziki hurrengo eremuetan:\nTXANTXIKU IKASTOLAk erabiltzaileak informazio egokia izatea nahi du. Hala, berariaz, aske eta borondatez erabaki ahal izango du datuak eman nahi dituen. Ildo horri jarraiki, erabiltzaileari datuak fitxategi automatizatuan sartuko direla jakinaraziko zaio. Fitxategi automatizatuaren titularra eta arduraduna TXANTXIKU IKASTOLA izango da. Helbidea honako tokia du: San Juan kalea 1, 20560 Oñati; Datuekin tratamendu automatizatua gauzatuko da eta helburua honakoa izango da:\nAurkakoa adierazten ez bada, galdeketetan biltzen diren datuak website eta web orriaren jardueretan parte hartzeko eta horietan sartzeko beharrezkoak eta derrigorrezkoak dira. TXANTXIKU IKASTOLAk ezingo ditu erregistratu derrigorrezkoak diren datuak ematen ez dituztenak.\nIndarrean dagoen legerian datu pertsonalak babesteari buruz, TXANTXIKU IKASTOLAk segurtasuna ziurtatzeko konpromisoa du. Ildo horri jarraiki, galerak, erabilera okerrak, aldaketak, baimenik gabeko sarrerak eta gainerako arriskuak saihesteko neurri teknikoak eta antolakuntzazkoak hartu ditu. Era berean, ondorengoaren berri eman nahi da: segurtasun-mekanismoen artean pasahitzaren formula erabiltzen dela. Pasahitza erabiltzaileak eta TXANTXIKU IKASTOLAk besterik ez dakite.\nHalaber, TXANTXIKU IKASTOLAk fitxategi automatizatuek duten datuei buruz isilpea gorde behar du. Hori indarrean dagoen legeriak xedatzen du.\nErabiltzaileak edo eskuordetzen duen pertsonak, baita gurasoek edo tutoreek ere edozein unetan sartzeko, berresteko, deuseztatzeko eta, hala badagokio, kontra egiteko erabakia har dezakete, Datuak Babesteari buruzko Lege Organikoak eta gainerako araudi aplikagarriak xedatutakoarekin bat. Horretarako, idatziz jakinarazi beharko dio TXANTXIKU IKASTOLAri eta arestian aipatu diren helbideak erabili ahal izango ditu. Halakoetan erabiltzailearen identitatea egiaztatu beharko da.\nTXANTXIKU IKASTOLA da fitxategiaren arduraduna eta titularra. Hala ere, tratamenduaren kudeaketa hirugarrenak egitea eska dezake. Horretarako, erabiltzaileek berariaz adostasuna azaldu beharko dute.\nCookiak erabiltzeari dagokionez, TXANTXIKU IKASTOLAk honakoaren berri eman nahi dio erabiltzaileari: web tokiaren pantailetan eta orrietan zehar nabigatzen duenean, cookiak erabiltzen direla eta erregistratu diren erabiltzaileak hautematea eta zerbitzu pertsonalizatua eskaintzea dela beren helburua. Gainera, bisitaren data eta orduari buruz informazioa ematen dute, web tokiaren barruan zirkulazio-parametroak neurtzen dituzte eta bisita-kopurua balioztatzen dute. Horri esker, TXANTXIKU IKASTOLAk eraginkortasunez bidera eta doi ditzake eskaintzen dituen zerbitzuak. Cookiak erabiltzailearen disko gogorrean gordetzen dira, baina bertan dauden datuak ezin daitezke irakur. Halaber, ezin daitezke beste hornitzaileek eratutako cooki artxiboak irakur. Cookiak ez dira inbaditzaileak, ezta kaltegarriak ere. Nabigatzailean ageri den aukeraren bidez desaktiba daitezke.\nErabiltzailearen erregistro-datuak pasahitzaren bidez babesten dira. Hala, bakarrik erabiltzaileak edo TXANTXIKU IKASTOLAk erabil eta ikus, deusezta, berretsi edo ezaba ditzake datuak erregistrotik. Erabiltzaileari bere pasahitza inori ez ematea gomendatzen diogu.\nAzkenik, honakoa gomendatzen da: erabiltzaileak bere ordenagailua ez badu erabiltzen, www.txantxikuikastola.eus web orritik irten baino lehen saioa ixtea ala nabigatzailea ixtea. Horrekin datu pertsonalak eta korrespondentzia inork ez erabiltzea ziurtatzen da, batez ere, ordenagailua beste norbaitek erabiltzen badu edo beste batzuekin partekatzen bada edo ordenagailua toki publikoan erabiltzen bada, hala nola liburutegian edo "internet kafean".\nWeb hau erabiltzean, erabiltzaileak dokumentu hau arretaz irakurri duela onartzen dugu, baita ulertu eta aholkuak jarraitu dituela ere. Erabiltzailea datuak babesteko politikarekin edo aholkuekin ados ez badago, mesedez, ez erabili gure web orria. Beharrezkotzat jotzen dugunean, erabilera-baldintza aldatzeko eskubidea gordetzen dugu. Aldaketak eginez gero, erabiltzaileak web orri hau edo TXANTXIKU IKASTOLAren beste web orriak erabiltzen jarraitzen badu, baldintza berriak guztiz onartuko ditu.\n© TXANTXIKU IKASTOLA Eskubide guztiak gordeak.


Fermí Rubiralta historialariaren ‘Historia del independentismo político catalán’ liburuaren aurkezpena Bilbon – Alternatiba\nFermí Rubiralta historialariaren ‘Historia del independentismo político catalán’ liburuaren aurkezpena Bilbon\nDatorren irailak 8, Alternatibak modu presentzialean eta streaming bitartez, historialari, Zientzia Politikoan doktore eta ANC Euskal Herriko koordinatzaile Fermi Rubiralta i Casasen ‘Historia del independentismo político catalán. Del Estat Catalá al 1 de octubre’ (Txalaparta, 2020) liburuaren aurkezpena eramango du bere Bilboko egoitzara. EH Bilduko diputatu eta liburuaren prologoaren idazle Jon Iñarrituk ere parte hartuko du.\nIdazkiak, independentismo katalanaren aurrekariak jaso eta hauen inguruan sakontzen du, 1922an lehen alderdi independentista Estat Catalá-ren jaiotzatik, 2017ko Urriaren 1eko erreferenduma arte. Jasan dituen aldaketa eta mutazio anitzen errepasoa egiten du, egoerari moldatuz joandakoa, batzuetan, koiuntura zapaltzaileei aurre eginez, eta besteetan, haize onuragarriak bultzatuta.Nagusiki sintesizko lana, baina bere ibilbide historiko globalaren, aro desberdinen eta ezaugarri orokorren gogoeta eta interpretazioa ere ahalbidetzen dituena.\nRubiraltak jatorrizko separatismotik egungo subiranotasunera bidaia proposatzen digu, bere gako, anaitasunezko harremana duten beste mugimenduekin, euskalduna edo galiziarra kasu, dituen parekotasun eta desberdintasunak aztertuz, eta egungo eztanda independentista zein gertuko etorkizunean marraztu dezakeen ibilbide orria ulertzen lagunduko diguna.\nHitzaldia, datorren asteartean, irailak 8 ospatuko da arratsaldeko 18.30etatik aurrera eta izaera mistoa izango du: Alde batetik, Alternatibako Youtube eta Facebook perfiletatik emitituko da zuzenean. Bestetik, gure Bilboko egoitzatik (Casilla Plaza 6) jarraitu ahalko da 25 lagunera arte, osasun neurri guztiak betez. Horretarako, ezinbestekoa izango da lekua gordetzea ondorengo e-postara idatziz: prentsa@alternatiba.net.\n‘Historia del independentismo político catalán’ liburudendan salgai dago dagoeneko eta aurkezpenaren ostean ere eskuratu ahal izango da.\nAzala Hitzaldia Independentismo\nAlterkaria 13: Alternatibaren aldizkariaren zenbaki berria, zaintzaren krisia hizpide\nBadatoz okupak! (Maria del Rio)\nAlternatibaren Arabako Asanblada (Gasteiz)\n01abe18:0020:00Alternatibaren Arabako Asanblada (Gasteiz)\n21/12/01 6:00pm - 21/12/01 8:00pm\nEman Zesarri Zesarrena (Oiartzun)\n01abe19:0021:00Eman Zesarri Zesarrena (Oiartzun)\n21/12/01 7:00pm - 21/12/01 9:00pm\nMemoria eta gatazka, Joxe Iriarte Bikila (Hendaia)\n02abe18:3020:30Memoria eta gatazka, Joxe Iriarte Bikila (Hendaia)\n21/12/02 6:30pm - 21/12/02 8:30pm


esneketan | Oiartzuarren Baitan\nadmin-k bidalia Al, 08/10/2009 - 10:16-n\nesnia kentzen geniyon\nEz da ez esnea egitea edo jasotzea baserrian, ez beste ezer. Gainera, dagoeneko galduta dagoen lanbide bat da: osasun neurriengatik edo esne-ekoizle haundiei negozioa ez kentzeagatik... debekatu egin zuten. Oraindik baten batzuk aritzen dira esneketan, baina "bistagorda" egiten diote. Bere garaian, ordea, baserritarren diru-iturri nagusia zen.\nAipamena ikusi - Lembizi eosi zun Lazkamburu, geo hasi zian esneketan 'ta abar Donostira 'ta geo eosi zun Txipi.\nAipamena ikusi - (...) bazuten seme batek eta harek Donostira.\n- Bai, esneketan bai. Irastortza Artola, Inaxi\nAipamena ikusi - Bai, esneketan urtetan ibilli giñen. Urte franko... Ezkondu... Geo esneketa utzi zen. Guralesak hartu zun 'ta akabo! Guralesak hartu zunin akabo, nulo in zun.\n- Bai, e? Irastortza Artola, Inaxi\nAipamena ikusi ni akordatzen nazela, lan gutxi in zun, biño esneketan bai. Eta pixka 't zartua zen eta behiyakin batin ibiltzen zen. Ez ziyoten behiyak ezer itten. Ya ohittuk zozten. 'Ta nik eamaten nittun zea, e.... Errekara, ura iatea eta ni beti desitzen eoten nitzan bean gaiñin Enbil Urdanpilleta, Maria Jesus\nAipamena ikusi lasai, lasai. Geo ya motua hasi zen eta geo ya gaiñekua.\n- 'Ta bizikletan... Esneketan 'ta bizikletan 'ta joten zen jendia? Aduriz Lopetegi, Mañoli\nAipamena ikusi Esneketan 'e ibiltzen zien 'ta beak ezin zuten. 'Ta ordun juten zin guen itxea. Bai.\n-Esku eske. Esku eske. Etxeberria Olaziregi, Joxepa


Zein eremutan aplikatuko dira generoaren araberako eragina ebaluatzeko jarraibideak?\nNork erabakitzen du arau edo egintza bati generoaren araberako eraginari buruzko ebaluazioa egin behar zaion ala ez?\nZer egin behar da arau edo ekintza bat generoaren araberako eraginari buruzko txostena egitetik salbuetsita dagoela iritziz gero?\nZer gertatzen da araua edo administrazio-egintza generoaren araberako eraginari buruzko txostena egitetik salbuetsita badago?\nNork egin behar ditu eraginari buruzko txostenak?\nZer urrats egin behar ditut generoaren araberako eraginari buruzko txosten bat egiteko?\nGeneroaren araberako eraginari buruzko txostenak kontsultarik badago?\nZer egitura du generoaren araberako eraginari buruzko txosten batek?\nGeneroaren araberako eraginari buruzko txostena zein hizkuntzatan egin behar da?\nNoiz egin behar da generoaren araberako eraginari buruzko txostena?\nNoiz eskatu behar da Emakunderen txostena?\nEmakundek zer epe du egiaztapen-txostena egiteko?\nEmakunderi txostena eskatzeko, zer dokumentazio utzi behar zaio nahitaez?\nEmakumeen eta gizonen egoera desberdina aztertzeko, nola aurkeztu behar da Informazioa?\nZer egin daiteke baldin eta generoaren araberako eragina baloratzeko informaziorik ez badago?\nNolako tresna juridikoak hartu behar dira kontuan 10. atalean eskatzen den analisia ‑arauak eta beste tresna juridiko batzuk betetzeari buruzkoa‑ egiteko?\nZer alde dago sexuaren eta generoaren artean?\nZergatik baliatu behar dut sexismorik gabeko hizkera araudia idaztean?\nZer formula egin behar da sexismorik gabeko hizkera erabiltzeko?\nEmakumeen eta gizonen arteko ordezkaritza orekatua esatean, zertaz ari gara?\nJarraibideek Eusko Jaurlaritzaren sailak, erakunde autonomoak eta hari atxikitako edo lotutako erakunde publikoak lotesten dituzte soilik, eta, ondorioz, horietan sortzen den araudia.\nJarraibideekin bat etorriz, sail bakoitzeko aholkularitza juridikoko zerbitzuek zehaztu beharko dute izapidetzen ari den ekintzari edo arau-proposamenari generoaren araberako eraginari buruzko txostena egin behar zaion, edo, aitzitik, aurreikusitako salbuespen-kausaren bat aplikatzen den.\nAholkularitza juridikoko zerbitzuek jarraibideetan aurreikusitako salbuespen-kausaren bat aplikatzekoa dela erabakitzen badute, inguruabar hori espedienteko dokumentazioan jaso behar da, eta, luzamendurik gabe, izapideak egiten jarraituko da.\nArau-proiektua, emakumeen eta gizonen egoeran duen eragina txikia delako edo eraginik ez duelako, generoaren ikuspuntutik ez dela garrantzitsua uste denean soilik, inguruabar hori txosten baten bidez justifika dezala eskatzen zaio araua sustatu duen organoari; txosten hori ‑arauaren zirriborroarekin batera‑ Emakunderi utzi behar zaio, egiaztatu dezan edo, hala badagokio, eragin-txostena egitea eska dezan.\nArau juridiko batzuei edo beste administrazio-jarduera batzuei ez zaie generoaren araberako eraginari buruzko txostenik egin behar. Hala ere, arau edo jarduera horiek prestatu behar dituztenek, horien gainean erabaki behar dutenek edo gauzatu behar dituztenek bete egin behar dute mandatu orokorra, hau da, emakumeen eta gizonen arteko desberdintasunak ezabatzeko eta berdintasuna sustatzeko helburua sartu behar dute arau, plan eta programa guztietan edo politika publikoak formulatzeko beste tresna batzuetan, diru-laguntzen programetan eta administrazio-egintzetan.\nAraudia idatzi eta izapidetzeko ardura duten teknikariek egin behar dute eragin-txostena. Horrenbestez, sailetako berdintasun-unitateei ez dagokie txostenak egitea; bai, ordea, aholku ematea txostena eta dagokion araua edo egintza egiteko.\nLehenik eta behin, sartu Emakunderen intraneten, generoaren araberako eraginaren txostenak izeneko atalean: genero-eraginaren aurreko ebaluazioarekin zerikusia duen araudia eta generoaren araberako eraginari buruzko txostenak egiteko material lagungarriak aurkituko dituzu. Lehenago egindako genero-eraginari buruzko beste txosten batzuk ere kontsulta ditzakezu.\nGero, harremanetan jarri zure saileko berdintasun-unitatearekin: txostena planteatzen eta osatzen lagunduko dizu.\nBai. Emakunderen intraneten, Generoaren araberako eragina izeneko atala dago, eta horri esker, EHAAn argitaratutako arauei buruz sailek egindako eragin-txostenak kontsultatu eta ikus dezakete Jaurlaritzako langileek.\nHalaber, Eusko Legebiltzarreko web-orrialdean, lege-proiektuak izapidetzeko espedienteak kontsulta daitezke. Espediente horietan, lege-proiektuak izapidetzeko eskatzen den dokumentazio guztia dago; beraz, sailek egiten dituzten generoaren araberako eraginaren txostenak ere bai, eta baita Emakundek egiten dituen egiaztapen-txostenak ere.\nGeneroaren araberako eraginari buruzko txostenak 3 zati ditu:\n1. Proiektuaren azalpen orokorra: 5 atal ditu; denak bete behar dira, arauaren edo administrazio-egintzaren datu orokorrak jakiteko.\n2. Generoaren araberako eraginaren aurreko ebaluazioa: arauak edo administrazio-egintzak emakumeengan eta gizonengan izan dezakeen eragina aztertu behar da, 5 galderari erantzunez.\n3. Emakumeen eta gizonen arteko desberdintasunak ezabatzeko eta berdintasuna sustatzeko neurriak: banan banan eta ordenatuta adierazi behar dira arauaren testuan edo egintzan sartu diren neurriak eta/edo, onartuz gero, ezartzeko aurreikusten direnak.\nHiru zati horiek, eta horietan dauden atalak, nahitaez bete beharrekoak dira. Eragin positiboa aurreikusten denean ere, eragina sendotzeko neurriak proposa daitezke.\nGeneroaren araberako eraginari buruzko txostena euskaraz, gaztelaniaz edo hizkuntza bietan egin daiteke, araua sustatzen duen organoak erabakitzen duen moduan. Emakundek, oro har, eraginari buruzko txostena zein hizkuntzatan egin den, hizkuntza horretan edo horietan egingo du bere txostena.\nLege-aurreproiektuen kasuan, euskaraz eta gaztelaniaz egin beharko dira txosten biak, nola sailarena hala Emakunderena.\nEtorkizuneko arauaren funtsezko alderdiak biribilduta daudenean hasi behar da eragin-txostena egiten, idatzi gabe badago ere; beraz, izan dezakeen genero-eragina aurreikus daitekeenean.\nGenero-eraginaren ebaluazioak emaitza hobeak izaten ditu erabaki-prozesuaren fase goiztiarrean egiten denean; izan ere, une horretan, behar izanez gero, aldaketak sartzeko aukera egongo da, baita proposamena beste modu batera bideratzeko ere.\nArau juridiko bat baldin bada, generoaren araberako eraginari buruzko txostena “aurreko onarpena” baino lehen idatziko da, hau da, informazio edo entzunaldi publikoaren faseak hasi baino lehen eta nahitaezko txosten eta irizpenak egin baino lehen. Orduan eskatu beharko zaio txostena Emakunde-Emakumearen Euskal Erakundeari.\nAdministrazio-egintzen kasuan, generoaren araberako eraginari buruzko txostena instrukzio-egintzak bete aurreko unean idatziko da, eta orduan egin beharko da Emakunderen txostena.\nTxostena egiteko epea 10 egun baliodunekoa izango da, non eta xedapen batek edo prozedurako gainerako epeak beteta izateak epe luzeago edo laburrago bat ahalbidetzen edo eskatzen ez duen.\nEmakundek txostena egin dezan, dokumentu hauek utzi behar zaizkio:\n– Arau-proiektua, eranskinak barne direla.\n– Generoaren araberako eraginaren txostena\n– Behar izanez gero, proiektua argitzeko eta testuinguruan kokatzeko interesagarri izan daitezkeen txostenak eta/edo memoriak.\nDatuak sexuaren arabera bereizita aurkeztu behar dira, eta ahalik eta gehien eguneratuta. Taulak eta grafikoak erabiltzea gomendatzen dugu, datuak hobeto ordenatuta eta argiago aurkeztu ahal izateko. Betiere, datu-maila guztiak eta iturria aipatu behar dira. Halaber, datuak konparazioz aztertzen laguntzeko, gomendagarria da banaketa horizontal eta bertikaleko ehunekoak sexuaren arabera kalkulatzea.\n– Industriaren sektorean okupatuta dauden emakumeen eta gizonen banaketa horizontala: % 20,3 eta % 79,7 hurrenez hurren.\n– Okupatuta dauden emakumeen banaketa bertikala, sektoreka: % 87,6, zerbitzuen sektorean; % 10,1 industrian; % 1,5 eraikuntzan, eta % 0,8 nekazaritzan. Gizonen banaketa: % 53,6, % 32,6, % 12,2 eta % 1,6 hurrenez hurren.\nDatuak sexuaren arabera bereizita ez badaude, eta, ondorioz, emakumeen eta gizonen egoera desberdina den aztertzerik ez badago, eta, ondorioz, arauak edo egintzak eraginik izan dezakeen jakiterik ez badago, datu-basea egokitzea izan liteke neurria, edo analisi edo azterlan espezifiko bat egitea.\nXedapen orokorrak (legeak eta erregelamenduak) ez ezik, Administrazioak emandako beste egintza edo tresna juridiko batzuk ere kontuan hartu behar lirateke. Bereziki planak, bai berdintasunari buruzkoak bai sektorialak, zeren eta dagozkien organo eskudunek onartzen dituztenez, lehentasunak, konpromisoak eta mandatuak ezarri ohi dituzte, dauden eremuetako esku-hartze publikoari dagokionez.\nSexuak emakumeen eta gizonen arteko desberdintasun fisiko, anatomiko eta fisiologikoak aipatzen ditu, baina ez ditu nahitaez zehazten genero femenino eta maskulinoko jokabideak, gizarteak sexu bakoitzari izendatzen dizkionak, hain zuzen ere.\nAdibidez: “generoaren araberako partaidetza orekatua da” esatea okerra litzateke; “emakumeen eta gizonen partaidetza" izango litzateke orekatua.\nHala ezartzen duelako Emakumeen eta Gizonen Berdintasunerako 4/2005 Legearen 18.4 artikuluak, eta, batez ere, emakumeak ere aipatu behar direlako, ez bakarrik gizonak.\nHorregatik, beharrezkoa da horrelako argudioak gainditzea:\n– Soilik maskulinoz adierazitako terminoak neutroak dira, eta emakumeak ere barne hartzen dituzte. Baina emakumeak ezkutatu eta ikusezin bihurtzen dituzte.\n– Maskulinoz eta femeninoz izendatzea errepikakorra da eta irakurmena zailtzen du. Baina nahasmenak eta anbiguotasuna saihesten ditu.\n– Femeninoz izendatutako hitz batzuk ez daude edo arraroak dira. Baina hori genero gramatikalak ez jakitearen edo erabilera faltaren erakusle baino ez da.\nGenero gramatikal biak (los técnicos y las técnicas) erabiltzeaz harago, hainbat formula dago sexismorik gabeko hizkera erabiltzeko:\n– Generiko errealak erabiltzea (el alumnado)\n– Izen abstraktuak erabiltzea (“se requerirá contar con licenciatura en química” esatea, “se requerirá estar licenciado en química” esan ordez; euskarari dagokionez, “legegizon” esan beharrean, “legelari" esatea, esate baterako.\n– Aditzen eta izenordainen forma pertsonalak erabiltzea (”cuando uno lee las noticias” esan ordez, “cuando alguien lee las noticia” esan daiteke, edo “al leer las noticia” edo “cuando lees las noticia”).\nBarrak (el/la director/a) baliagarri izan daitezke administrazioko dokumentuetan (galdetegiak, eskabide-inprimakiak...); hala ere, formula hori ez da oso gomendagarria, zeren eta testua irakurgaitz bihurtzen da; horretaz gainera, gaztelaniak badu baliabide egokiagorik gure adierazpen beharrei erantzuteko.\nHizkeraren erabilera ez sexistari buruzko informazio gehiago nahi izanez gero, honako hauek kontsulta ditzakezu:\n– Hizkuntzaren erabilera ez sexistarako proposamenak\n– Euskararen erabilera ez sexista\n– Guía de lenguaje para el ámbito de la empresa y el empleo\n– Hezkuntzan erabiltzeko hizkuntza-jarraibideak\n– Guía de lenguaje para el ámbito de la cultura\n– Guía de lenguaje para el ámbito del deporte\n– Guía de lenguaje para el ámbito de la salud\nBerdintasunerako 4/2005 Legearen ondorioetarako, emakumeen eta gizonen arteko ordezkaritza orekatutzat joko da sexu biek gutxienez % 40ko ordezkaritza dutenean, 3.7 artikuluan ezarritakoari jarraituz.\n4 kide edo gutxiago dituzten organoetan, sexu biak ordezkatuta badaude, ordezkaritza orekatutzat joko da, aipatu legearen 20.6 artikuluan xedatuaren arabera.


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Lanbide Heziketa" author_facet:"Campo, Iñaki"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Lanbide Heziketa Egilea: Campo, Iñaki\n2 Fabrikazio Mekanikoa (Lanbide Arloa) 2 Fabrikazio mekanikoko diseinua (Heziketa zikloa). Goi maila 2 Galdaketa (Heziketa Zikloa). Erdi maila Galdaketa eta pulbimetalurgiaren bidezko produkzioa (Heziketa Zikloa). Goi maila Lanbide Heziketa Mekanizazioa (Heziketa Zikloa). Erdi maila Gehiago ... 2 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila 1 Azaleko tratamenduak eta termikoak (Heziketa zikloa). Erdi maila 1 Bitxigintza (Heziketa zikloa). Erdi maila 1 Fabrikazio mekanikoko produkzioaren programazioa (Heziketa Zikloa). Goi maila 1 Garraioa eta ibilgailuen mantenimendua (Lanbide Arloa) 1 Karrozeria (Heziketa Zikloa). Erdi maila 1 Material orokorra (Modulua) Guztiak ikusi ... gutxiago ...\nCampo, Iñaki 1 Elhuyar Hizkuntza Zerbitzuak 1 Rada, Lurdes 1 Ugalde, Iñaki


Hasiera - Growingyoung\nNOLA ELIKATU BEHAR GARA?\nLa tercera edición Growing Young tendrá lugar en Bilbao bajo el título:\nEgungo gizartean, kontsumitzaileak gero eta kontzientziatuago daude ELIKADURAri lotutako OSASUNAren inguruan.\nEskaera horri erantzuteko, diagnostiko molekularra egiteko metodologiak eta doitasun-elikadura aztertu behar dira, eta baita elikadura pertsonalizatzea eta pertsona bakoitzaren elikadura- eta osasunbeharrizan espezifikoetara egokitzea ahalbidetzen duten teknologiak eta prozesuak ere.\nAukera hau ez galtzeko 4 arrazoi\nZientziaren, kontsumitzailearen eta merkatuaren\nkongresu profesionalik handiena.\nLankidetzan aritzeko modu berriak eta ezagutza eta ikuspegi berriak, gizartean benetan premiazkoak diren gaiak -elikadura osasungarriari eta biztanleriaren osasunari lotuta daudenak- argitzen lagunduko digutenak.\nEztabaida da kongresuaren ardatz nagusia. Sektore eta eragile desberdinak elkartu nahi ditugu, jarduteko estrategia berriak eztabaidatu eta diseinatzeko. Hiru egun horietan zehar landuko ditugun galderei erantzun nahi diegu.\nGROWING YOUNG kongresu esperientziala da. Parte-hartzaileak jarduteko modua aldatzera eta ikuspegi berriak eskaintzera animatzea du helburu.\nHau bezalako kongresu batean, berebizikoa da parte-hartzaileek eta hizlariek beren ikuspegia bata besteari azaltzea. GROWING YOUNG-en Think Lab-ak ikuspegiak bateratzea eta erronka berriak sortzea ahalbidetuko du, albo-pentsamenduaren bitartez.


Lieusaint (Mantxa) - Wikipedia, entziklopedia askea.\n(«Lieusaint (Manche)» orritik birbideratua)\n49° 28′ 30″ N, 1° 28′ 40″ W / 49.475°N,1.4778°W / 49.475; -1.4778Koordenatuak: 49° 28′ 30″ N, 1° 28′ 40″ W / 49.475°N,1.4778°W / 49.475; -1.4778\nValognes, Colomby, Flottemanville, Morville eta Yvetot-Bocage\n214 (%52.5) 204 (%50)\nLieusaint Frantziako udalerria da, Mantxa departamenduan dagoena, Normandia eskualdean. 2013an 357 biztanle zituen.\n2007an Lieusaint udalerrian erroldatutako biztanleak 357 ziren. Familiak 128 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 42 seme-alabarik gabeko familiak ziren, 58 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 147 etxebizitza zeuden, 136 familiaren etxebizitza nagusia ziren, 6 bigarren erresidentzia ziren eta 6 hutsik zeuden. 145 etxeak ziren eta 1apartamentu bat zen. 136 etxebizitza nagusietatik 117 bere jabearen bizilekua ziren, 15 alokairuan okupaturik zeuden eta 3 doan lagata zeuden; 4 etxek bi gela zituzten, 18 etxek hiru zituzten, 31 etxek lau zituzten eta 83 etxek bost zituzten. 101 etxek euren parking plaza propioa zuten azpian. 46 etxetan ibilgailu bat zegoen eta 84 etxetan bat baino gehiago zituzten.\nLieusaint udalerriko biztanleria-piramidea 2009an .\n2007an lan egiteko adina zuten pertsonak 225 ziren, horien artean 172 aktiboak ziren eta 53 inaktiboak ziren. 172 pertsona aktiboetatik 162 lanean zeuden (87 gizon eta 75 emakume) eta 10 langabezian zeuden (6 gizon eta 4 emakume). 53 pertsona inaktiboetatik 25 erretiraturik zeuden, 13 ikasten zeuden eta 15 "bestelako inaktibo" gisa sailkaturik zeuden.\n2009an Lieusaint udalerrian 138 unitate fiskal zeuden, 370 pertsonek osaturik. Pertsona bakoitzeko diru-sarrera fiskalaren mediana urteko 17.529 euro zen.\n2007an zeuden 15 komertzioetatik, 3 erauzte enpresak ziren, 1 bestelako produktu industrialen fabrikazioko enpresa zen, 5 eraikuntza enpresak ziren, 2 ibilgailuen saltze eta konpontze enpresak ziren, 1 higiezinen enpresa zen, 1 zerbitzu enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 6 zerbitzu publikoetatik, 2 igeltseroak ziren, 1 margolaria, 1 zurgina, 1 argiketaria eta 1 ile apaindegia.\n2000. urtean Lieusaint udalerrian 14 nekazaritza-ustiategi zeuden, 315 hektarea erabiltzen.\nMultimedia: Lieusaint (Manche)\nBNF: 15262245f (data)\nOrriaren azken aldaketa: 12 martxoa 2021, 09:11.


Hasiera "Frantses kulturaren indarra makro erakoa da eta horri euskaltasunaren bidez aurre egiteak izugarrizko eginahala eskatzen du"\nNoiz eta nola otu zitzaizun ikerketa hau egitea?\n2004ko udatik neukan lan hau egiteko gogoa.\nLurralde zabala da Amiküze, 32 herrik osatua, eta susmatzen nuen hizkuntzaren aldetik ez zitekeela eskualde batu eta homogeneoa izan; horixe bera bermatu dute ikerlanaren ondorioek: hizkuntza-eragina bildu du ipar, hego, ekialde eta mendebaletik.\nNola aukeratzen dituzu lekukoak?\nHonelako lanak bakarka egin ohi ditut eta ahal bezala hautatzen ditut, baina baldintza batzuk bete behar dituzte: euskaraz bizi zen jendamende bateko adineko hiztunak izatea, aztergai dugun herrian sortuak izatea, aitaren ala amaren aldetik herriko euskararen ohituran heziak izatea, herri horretako mintzoa leial ordezkatzea; beti ez da eginkizun erraza, baina hori izaten dut iparra. Dena den, aitortu behar dut lekuko batzuk hautatzen amiküztar gazteagoek (Jean-Claude Mailharinek, Mattin Irigoienek...) anitz lagundu nautela.\nNola hartu zaituzte?\nEz dut kexurik, zinez ongi hartu naute eta esker ona dut bihotzean amiküztar euskaldunendako.\nTestigantzak bai, baina testu historikoak ere aztertu dituzu. Non bilatutakoak dira?\nAztertu ditut, bai, baina ez ditut nik ezagutarazi; nolanahi ere den, bada ezbada ere, eskualdeko testuak zuzenean ezagutzeko Paueko eta Pariseko liburutegi ofizialetara jo dut.\nZeintzuk dira, bada, Amiküzeko euskararen ezaugarri nagusiak?\nNorabide adlatiboan '-radio' aldaera baliatzen da; etorkizuna adierazteko '-tiko' egiten da aditzean 'tuko' beharrean; aditzaren morfologian anitz kasutan galtzen da 'gu' morfema adizkietan; 'e-e'eredua dago 'neteke'-‘ninteke’, 'leteke'-‘liteke’, 'zeteken'-'zitekeen’ erako adizkietan; hilketan 'gitzan' ‘gaitun = 'gara’ & gitzak' ‘gaituk = gara’ erako berrikuntzak gertatu dira; bigarren pertsona pluralaren datibo atzizkia '-zite' da eta ez '-zie = -zue'...\nAmiküze ondoko okzitanieraren eragina ere nabaritzen da, apur bat. Noraino heltzen da eragin hori?\nEz dut gaia aztertu, baina ibarraren iparraldean ageri da euskaraz berria den 'ü' fonema euskal hitzetan, frantsesaren mailegu ez direnetan; iritzi orokorra da berrikuntza hori euskarak eta okzitanierak elkar ukitzen duten alderdietan gertatu dela, nahiz ez den alderdi guztietan gertatu, eman dezagun, Lapurdiko ipar ekialdean (Hiriburu, Lehuntze, Urketa) ez da gertatu, baina Amiküzen eta Zuberoan bai.\nFrantsesak bai, indarrez eragiten dio bertako euskarari. Zein neurritan? Hitzen maileguan bakarrik?\nEz dira maileguak bakarrik, horiez landa, ahoskeran bereziki eragin du, hiztun zaharrenen artean horrenbeste ohartematen ez bada ere, baina morfologian eta sintaxian ere eragina sortuz doa emeki-emeki.\nNola ekidin egoera hau? Berreskuratze lana abian dago?\nEz da aise, frantses kultura instituzionala indar eta erakarmen handikoa baita. Ikastola, AEK, Irulegi irratia, Donapaleuko Zabalik elkartea… beren lana duintasun handiz eta ahal duten heinean ari dira egiten, ez zaie deus leporatzen ahal; kontzientzia lana erein behar da gazte jendea euskaltzaletuz joan dadin, baina ez da aise, frantses kulturaren indarra makro erakoa da eta horri euskaltasunaren bidez aurre egiteak izugarrizko eginahala eskatzen du.\nAipatzen dituzu etnotestuak, Amiküzeko herrietan bildutakoak. Zer adierazten dute?\nAdierazten dute badela herri bat boterearen ondoan bizi behar duena eta batzuetan ezinean dena, ez lurrik ez etxerik gabe, biltzen duen mozkinaren erdia etxeko jaunei emanez, etxe eta lurren jabeei, badela apezen larderiari aurre egin behar dion gizarte kristau bat, euskaraz mintzo zen herri bat izan zela eskolan frantsesa ongi ikasi beste biderik ukan ez zuena, badela gizarte abeltzain eta nekazari bat XX. mendearen erdian kultura eta lan eren eta prozesuen aldaketa izugarria bizi ukan duena; eta jendearen ohiko bizikizunak, familia, etxea, garai bateko elkar-laguntza, jaiak, amodioa…\nEta ikerlana ez da bukatu...\nEz, inondik inora. Bada zerbait hasteko, baina jarraipena ematea amikuztarrei dagokie eta badakit gogo onez dihardutela eta liburu honi etekin ez anitz baina bai zerbait atera nahirik ari direla.


Astelehenetik aurrera udalerri guztiak itxita egongo dira eta alboko herrietara joatea ere debekatuta egongo da.\nErtzaintzaren kontrola Bilbon. Artxiboko argazkia: EFE\nEuskadik udalerri guztien perimetroa itxiko du eta bilera sozialak toki publikoetan zein pribatuetan lau pertsonara mugatuko ditu datorren astelehenetik aurrera. LABI aholku kontseiluak hartutako bi neurri murriztaile nagusiak dira. Euskal Autonomia Erkidegoa eremu gorrian sartu da ostiral honetan.\nLABIren batzorde teknikoak atzo proposatutakoa onartu dute. "Euskadiko udalerri guztien perimetroa ixtea" erabaki dute erakundeetako ordezkariek, baina oraingoan "alboko udalerrietara joatea salbuetsi gabe".\n"Mugikortasuna are gehiago murriztea da neurriaren helburua. Mugikortasunarekin, pertsona bakoitza birusaren garraiolari bihurtu daiteke eta gaitza zabaltzen lagundu", azaldu dute.\nGauzak horrela, udalerri guztiak konfinatuta egongo dira eta ondoko herrietara joatea ere debekatuta egongo da. Alabaina, joan-etorriak baimenduta egongo dira ikasketengatik, lanerako, pertsonak zaintzeko edo ezinbesteko eta behar bezala justifikatutako arrazoiengatik.


IXILDU NAHI DITUZTEN AHOTSAK | elinberri\nIXILDU NAHI DITUZTEN AHOTSAK\n2019. abenduak 3 Alaitz Estonba Loinaz, Albisteak\nFaltan botatzen zaitut urrunean\nNortasunaren zati bat\nBide ertzean uztean.\nFaltan zure hitzen indarra\nBesteenak zentzua galtzean.\nMila hizkuntza ikasi ditzaket\nModu batean edo bestean\nEta mila horiek jakinda ere\nZu zaramatzat bihotzean.\nMapetan erdi galdurik,\nOlatuen aurka borrokan\nEtsaien erasoak saihestuz,\nHainbat menderen ostean\nZutik gaude oraindik\nMendi orlegien artean.\nInork ez gaitu isilduko\nEuskara zaintzen dugun artean.


Impronta ecologica by Pablo Bruni 880 views\nPhylum Nematoda _ Prima parte - by Roberto Lanza 7488 views\nIl mare e il suo habitat by claudio aversa 4149 views\nLe specie aliene by malvoltim 338 views\nLe stelle marine by Pablo Bruni 969 views\nCelenterati by Roberto Lanza 9472 views\n1. ZARAUTZAR OSPETSUAK • Karlos Argiñano, sukaldaria • Xabier Lizardi, euskal poeta • Agustin Eizagirre, Real Sociedadeko futbol atezaina • Mauricio Flores, margolaria • Luis Iruretagoiena, Real Sociedadeko futbolaria • Francisco Escudero, musikagilea • Salvatore Michelena, fraide frantziskotarra eta poeta BITXIKERIAK • Uda garaian hondartza, EAE-ko luzeena, egunero beteta egon ohi da. • Probintziako bosgarren udalerririk populatuena da DATU OROKORRAK Hedapena: 14,80 km2 Biztanleria: 22 552 bizt Biztanle-dentsitatea: 1 523,78 bizt/km² KOKAPENA Zarautz Gipuzkoako kostaldearen erdialdeko udelerri bat da . Mendebaldean Getaria,hegoalde eta ekialdean Aia eta iparraldean Bizkaiko Golkoa mugakide ditu Zarautzek. Ekialderago Orio herria kokatuta dago.\n2. NOLA HELDU Bilbotik atera , eskumako norabide biratu honetara:Donostia , Vitoria-Gazteiz. Jarraitu Larreagaburu Zubitik . Aurrera jo ezazu E- 70 errepidean A-8 errepideko norabidean Donostia , Vitoria-Gasteiz . Eskerrera jo E- 70 Donostia norabidean. Gero Zarautz irteera hartu. Errotondan 3.irteera 3: Zubiaurrezahar kaletik desbideratu . Beste errotondan 2. irteeratik atera : Maria Etxetxiki kaletik . Badago ailegatu zara. KLIMA Klima ozeanikoa da,hau da,prezipitazio asko ditu urtean zehar , batez ere euri moduan.Neguak ez dira oso hotzak eta udak ez oso beroak. PAISAIA Kostaldean dagoenez euria egiten du , horregatik dena berde- berde dago. Nahiko laua da. Mendi gutxi daude. LEKU INTERESGARRIAK *Photomuseum *Zarauzko Arte eta Historia museoa *Hondartza


Bizi!k Biarritzi, hitza hitz! | Enbata\nAccueil / Articles / Comprendre / Actualités / Bizi!k Biarritzi, hitza hitz!\n« Euskal Moneta réimprime 350 000 eusko\nEhka Kola, bidezko alternatiba iraunkorra ! »\n2013ko ekainaren 5an asteazkenarekin, Bizi! Euskal elkarte altermundialistaren 110 kide eta aldekoek Biarritzeko lehen txirrindula bide antolaketa estreinatu dute. Behargin aktibista batzuek egin lanak (seinaletika bertikalen ezartzea eta bidean marra egokien tindatzea) aski izan dira Mazagran karrikan bi norabidezko txirrindula bidea apailatzeko, Biarritzeko hiri erdi erdian.\nJarraian den bideoan agertzen den ekintza sinboliko bezain konkretu horren burutzearekin, ekainaren 5a den nazioarteko inguramenaren eguna kari, Bizi!-k berriz ere deiadarra jotzen du beroketa klimatikoaren borrokan laster eragin behar dela adieraziz, hots beroketa efektuzko gas isurketak murriztu behar direla. Pertsonen garraioen arloan, txirrindularen aldeko apailatzeak Biarritzen nahiz beste hirietan eta garraio publikoen zerbitzu eskaintza egoki eta onak (autobus bide berezietan),ehentasun azkar bat izan behar direla azpimarratuz.\nAlta bada, Biarritzeko Herriko Etxea txirrindula antolaketen mailan duela urte bat pasa engaiatu zen, Bizi!k eraman Bizi! Kleta kanpainaren ondotik. Behereko bideoan, 2011ko abenduaren 3an, Bizi! eta Borotra, Biarritzeko auzapeza, Herriko Etxe aintzinean ikusten dira Bizi! Kleta kanpainaren bururatzeko egin zen ekintzan. Bertan auzapezak txirrindularen gaiaz ardura baduela erakutsi nahi badu ere, ezer ez da egina izan geroztik Bizi! mugimenduaren arabera.\nOndorioz, mundu osoan ospatzen den Ingurumenaren Egunaren karietarat, ekainaren 5an, Bizi!k ekintza honen bidez « hitza hitz»-en garrantzia azpimarratu dio Biarritzeko Herriko Etxeari. « Ezina ekinez egina dela», eta ekintza publiko eta pedagogikoan azpimarratua izan den bezala « Deus ez duenak egin nahi, aitzakiak atxemaiten dituela (Biarritzeko herriko etxearen kasuan bideen hertsitasuna, ixtripu arriskuak, etab.)… Aldiz, zerbait egin nahi duenak medioak eta baliabideak!».\nBere ekintzaren premia azpimarratzeko eta mobilizazioa justifikatzeko, Bizi!k esku paper bat ere banatu du non irakurtzen ahal zen: « Bi norabidezko txirrindula bidea – txirrindula kontra bidea deitua ere – bi norabidetan zirkulatzen ahal den bidea da, norabide bat txirrindulentzat baizik ez delarik. Errepideko kodean sartua da posibilitate hori 2008tik geroztik. Bere gauzatzea beharrezkoa da 2010etik geroztik norabide bakarreko karrika guzietan, 30 sailkatu guneetan. »\nEkintzaren karietarat, Iban Grossier-ek, Bizi!ren bozeramaileak argi uzten zuen: «Mazagran karrika eta Biarritzeko hiri erdiko beste karrikak aski zabalak dira bi norabidezko txirrindula bideen orokortzeko. Nantes, Grenoble, Toulouse eta berrikitan Baiona bezalako hirietan antolatu dituzte bi norabidezko txirrindula bideak, batzutan karrika askoz hertsiagoetan ere». Horri gehituz: «Gainera, ideia faltsuei ihardoki behar zaie : ez, bi norabidezko txirrindula bideak ez dira lanjerosak!»\nTrantsizio energetikoaren eztabaida betean, Herriko hauteskundeentzat urte bat baino guttiago eskas denean, Bizi!k harri batez bi xori lortu ditu.\nAlde batetik azpimarratu du garaia dela herriko eta herri-elkargoetako politika anbiziotsuen galdegitea neurritasun energetikoaren eta beroketa klimatikoaren mailan.\nBestetik, argiki erakutsi du antolaketa ainitz, ekintzan burutua bezala, egin errazak eta merkeak direla!\nHots, zinez hitzetatik ekintzetara pasatzeko garaia dela.\nTxirrindulendako zentzu bikoitzeko bizikleta bidearen txosten tekinikoa eta estreinaren argazkiak : ikus beherean


7. atala - izozteko adina\nHARKAITZ CANO | 2013/08/10\nOntziak Euskalduna laudatoriumaren gainean agertu ziren lehenbizi eta Guggenheimera hurbildu gero, apurka-apurka. Plater hegalari esan zuen norbaitek, kutsu zaharkitua zuen esamolde bat aipatzearren. Euskal sukaldaritza berria aitatu zuten gero, eta plater hegalarien inbasioaren koherentzia ironikoa edo ironia koherentea. Euskal Protektoratuan lehen aldiz, estralurtarrak. Bazen garaia, ala? Andoni Luis Adurizek 2015ean Restaurant aldizkariaren arabera Mugaritz munduko jatetxerik onena izatea lortu zuenetik hona, gainbehera zetorren euskal kultura gastronomikoa, eta ia mende bete joan zen ordutik: ez ziren ongi egokitu elikadura nanodosien arora.\nPlater hegalariak eta plazer hegalariak. Pasealari aspertuek zer ez ote lezaketen esan eta asma, objektu hegalari ez-hain-ezezagun eta ez-hain-espekulatiboak begiratu beste zereginik ez daukatenean:\n-Orson Wellesen new filmaren teaser bat izango da, maybe –ausartu zen bat edo beste.\nBaina mesfidantza zen garaiko dantzarik hedatuena. Inork ez zuen jada ezer sinesten. Slavoj Zizek Ljubljanako pentsalari handiak (1949-2042), «sinesgarritasunaren esekipen iraunkor» deitu ziona zen nagusi oraindik ere. AEBetako Akademiak Orson Wellesi Berpizte Oscarra eman zionetik, edozer espero zitekeen harengandik; baita mundu mailako kanpaina bat ere, BTB euskal orobista kate gubernamentalak Hollywoodeko major-ekin zeuzkan harreman ilunen lekuko.\nBaina biztanleetako zenbait berehala jabetu ziren kontua ez zela batere txantxetan hartzekoa izango. Guggenheimeko sutunpa-tren geltoki gainean paratu ziren aparailu zilarkara haiek. Dozenaka ziren eta argi foku demasekin itsutzen zuten geltokiko titaniozko estalkia. Tren geltoki hura, lekuko zaharrenek gogoratzen zutenez, museo izana zen lehenago (amerikarren beste frankizia bat –nola zen BTB-Hollywood harreman orobistakoa–). Hortik zetorren, apika, lekuak denbora-espazio zuloetan zizareentzako sargune izateko zeukan erraztasuna.\nInor jabetu orduko self-erreportariz bete zen lekua. Euren biomikroak eta gorputzantenak hedatuak zituzten berehala nork bere orobista kateari informazioa hedatu eta nork bere oronet operativeko lenteetan ikus zezan inbasioaren berri.\nEuskal Protektoratuak, Abdul Gerrikagoitia lehendakariaren aginduz (berau funtziotan Jose Antonio Agirreren berpizte akta tramitatu bitartean), Defentsa Protokoloa jarri zuen martxan berehala. Deitoratu egin zuten orduan self-komentaristek bere garaian euskal armadari hain modu arinean uko egin izana:\n-Bakezalearenak jotzen beti gu. Eta orain, hara: ipurdi bistan. Bloody arsenalik ez ote da geratuko non edo non, for the sake of the old times? Any zulo we know about?\n-Babes Eremutik kanpo maybe, but...\n-Nori eskatuko diogu bloody laguntza orain?\nFrantsesak edo espainolak. Ameuropa, bai, nahi duzuena. Baina ez zegoen amaren semerik aliantza hura aintzakotzat hartzen zuenik. Betikoek agintzen zuten beti. Frogs or pigs. Horra hor bi aukerak, Europar Batasuna desegin zenetik. Izan ere, amerikarrekiko loturak, Idahoko artzain-mekanikoez eta Hollywood-BTB harremanaz harago, ia ez baitziren goi esferatan existitzen.\nEtxetik ez ateratzeko agindua eta hiri-harresiez bestaldeko eremuaren kontrako babes-geruzaren gotortzea sartu ziren indarrean.\nAbdul Gerrikagoitiak, larrialdiak bultzaturik, bildua zuen krisi kabinetea. Tartean da Aintzane Obereyskere, kultur sailburua. Lakuako planetariumean adi-adi jarraitzen zituzten denek Baobileko inbasioaren irudiak.\n-Do we know zerbait jatorriari buruz?\nEuskararen jatorriari buruz deus jakin gabe jarraitzen zuten, arrastorik ere ez –Big Ben-a eta bostetako tea jotzen zituzten arren zenbait mihi gaiztok euskara bilbatuaren jatorri–, baina espaziontzien identifikazioa askoz ere errazagoa zen.\n-Sylesia planet-ekoak dira. Def-con-2, Gerrikagoitia jauna.\n-Rings a bell... Ez dugu Sylesian enbaxadarik izan sekula?\n-Sagarra Goi Sylesiatik ekartzen zuten gure sagardogileek, hemen ekoizten dena ez baita enough euskaldungoaren sagar-hats esnifazio eskaerari erantzuteko... Chainisek Saturnoko sagasti-negutegiak orbitan jarri zituzten arte. Orain chainisekin dugu tratua. Itxi egin genuen Sylesiako delegazioa, it was critical...\n-And a waste of money...\nEkonomia sailburuarenak dira azken hitzak. Heldu berria da, beti bezala, berandu, Mustafa Bergara, AKA Berga. Askoren ustez, itzaletik agintzen duen lehendakaria.\n-Eta barne sailburua? Where the hell is he? Ona litzateke hura hemen izatea...\n-Bai, lehendakari jauna. As soon as possible...\nGero alfonbra hartu du Abdul Gerrikagoitiak eta belauniko ipini da, Mekara begira, bere eguneroko bigarren errezorako. Mustafa Bergara ere musulmana den arren, adiago dago orobistako merkatuen emaitzei. Aurki ixtera doa Nikkei indizea eta ezin joango da lotara euskal enpresen artean ikur den CAF&KA sutunpa-tren lantegiak zenbat ehuneko gora egin duen jakin gabe. Poza hartu du: %4. «Fuck the alliens», pentsatu du, euskara bilbatu jatorrean.


Europan beste agerraldi bat izateko arriskuaz ohartarazi du OMEk | Mundua | Berria\nEuropan beste agerraldi bat izateko arriskuaz ohartarazi du OMEk\nOsasunaren Mundu Erakundeak ohartarazi du neurri gehiago hartu ezean 500.000 hildako gehiago eragingo dituela kontinentean\nJendea txertoa hartzeko zain, Lublinen, Polonian. WOJTEK JARGILO / EFE Tamaina handiagoan ikusi\nOME Osasunaren Mundu Erakundeak ohartarazi zuen atzo beste agerraldi handi bat izateko arriskua «handia» dela Europan, eta zehaztu du horren atzean daudela txertatze erritmo motela eta murrizketak arindu izana. «Beste agerraldi bat izateko puntu kritikoan gaude. Pandemiaren erdigunean dago orain Europa, duela urtebete bezala. Gaur dugun abantaila da gehiago dakigula, eta, beraz, gehiago egin genezakeela», adierazi du OMEren Europako arduradun Hans Klungek. Haren esanetan, neurri sozialak hartu ezean, hemendik otsailera bitartean beste 500.000 hildako eragingo ditu pandemiak Europan eta Asia erdialdean.\nNegua gerturatu ahala, koronabirus kasuak ere ugarituz doaz, batez ere Europa ekialdeko herrialdeetan. Ukrainan, kutsatzeak azkartu ditu delta aldaerak eta 40 milioi biztanleko herrialdean eguneko 720 hildakoren berri ematen ari dira batez beste azken egunetan. AEBen eta Errusiaren ostean, hildako gehien jakinarazi duen estatua da Ukraina.\nHiru txerto mota jarri ditu Kievek eskuragarri, Pfizer, AstraZeneca eta Txinan egindako CoronaVac, eta 180 txertatze gune ere zabaldu dituzte, baina herritarren %20ra ez da heltzen txertatutakoen kopurua. Gobernuak ahaleginak egin ditu txertatze kanpainak eginez eta txertatu gabeei joan-etorriak murriztuz, baina, hala ere, askok nahiago dute txertatze dokumentu faltsuak erosi —Poliziak ehunka isun jarri ditu orain arte—. Joan den astean beste ahalegin bat egin zuen Volodimir Zelenski presidenteak, eta txertatzeko deia egin zien herritarrei: «Itzali sare sozialak, eta piztu zuen garunak».\nAntzekoa da egoera Bulgarian ere. Han 4.922 kasuren berri eman zuten atzo, eta gobernuak jakinarazi zuen 954 pertsona eraman behar izan zituztela erietxera, horietatik %89,9 txertatu gabeak. Europako Batasunean txerto gutxien jarri duen herrialdea da Bulgaria: herritarren %28k soilik hartu dute txerto bat.\nHungarian ere kasuak joan den astearen erdian halako bi dira orain. Gaur bertan 6.268 kasu jakinarazi dituzte osasun agintariek. Gobernuak arindu egin ditu joan-etorrien neurriak: egun, soilik garraio publikoan da derrigorrezkoa maskara erabiltzea. Enpresa arduradunek askatasuna dute langileak txertatzera derrigortzeko, eta erietxerako bisitak, berriz, debekatuta daude.\nErrumania da Europan txerto gutxien jarri dutenen artean bigarren herrialdea, eta hiru astetik hona egunean 400 hildako baino gehiagoren berri ematen ari dira batez beste —duela hilabete baino %200 gehiago—. Kutsatzeek, berriz, azken orduetan behera egin duten arren, nabarmen ugaritu dira duela hilabeteko datuekin alderatuta.\nBukaresteko Larrialdietarako Unibertsitate Erietxea da herrialdeko handiena eta berriena, eta, hala ere, bertan behera utzi behar izan ditu larrialdikoak ez diren ebakuntza guztiak, eta beste herrialde batzuetara eraman behar izan ditu gaixoak, bertan nahikoa toki eta baliabiderik ez dutelako. Erietxeko arduradunek karpa bat jarri dute eraikinaren kanpoaldean, koronabirusa duten gaixoak artatu ahal izateko. Baina, hala ere, arazo larriak dituzte guztiak hartu ahal izateko.


Zergatik nazionalizatzen dira bankuak?\n/imgs/2008/10/planta.jpg art.Nazioarteko merkatuetan dagoen kredituaren murrizketak eta produktu sofistikatuak merkaturatzeak, hala nola egituratuak edo "subprime" hipoteken titulizazioak, zaildu egiten dute bankuen kudeaketa hainbat erakunderentzat. Banku guztiek beren balantzea finantzatu behar dute, eta, horretarako, banku arteko nazioarteko sistemara jotzen dute, non dirua ematen baita egunero. Hala ere, 2007ko abuztutik merkatu hori ia itxita dago. Hori dela eta, ia gobernu guztiak neurriren bat hartzen ari dira, eta neurri hori aldatu egin daiteke egikaritze-moduan, beren herrialdeetako bankuei egungo kreditu-urritasunari aurre egiten laguntzeko eta krisi-egoeratik iraintzeko.\nNazionalizazioa irtenbide egokia da kolapso finantzarioa saihesteko\nEuropan eta Estatu Batuetan banku eta aurrezki-kutxa batzuen likidezia falta dela eta, gobernuak kapitala jartzen ari dira edozein erakunderen kaleratzea saihesteko. Gertatzen ari diren nazionalizazioak, printzipioz, ekonomia kapitalista eta liberalaren printzipioekin kontrajartzen dira. Ekonomia kapitalista eta liberala da nagusi herrialde garatu guztietan. Nolanahi ere, irtenbide egokia da finantza-kolapsorik ez izateko. Estatu Batuetan, adibidez, Altxorrak iragarri du 700.000 dolarreko planaren lehen 250.000 milioi dolarrak bere bankuak birkapitalizatzeko erabiliko dituela. Estatuak, Josep Monsó Gaescoren analistak dioenez, kapitala sartzen ari dira zailtasunak dituzten erakundeetan, "kaudimena indartzeko eta porrota saihesteko".\nPraktikan, erakundeek eskaintzen dituzten finantza-produktu eta -zerbitzuei dagokienez, aurreztaileak ez dio inolako eraginik izan behar banku bat nazionalizatu dadin. Hala ere, entitate batek kapital publikoa jasotzen badu, banku kudeaketako politika aldatu egin daiteke, edo erabaki batzuk hartu, hala nola dibidenduak banatu edo ez.\nKomeni da bereiztea estatu batek kapitala besterik gabe sartzen duenean gertatzen diren nazionalizazio partzialak —erakundearen kaudimena eta likidezia hobetzearren— eta porrot bat saihesteko egiten diren esku-hartze sakonenak. Erakundeen kudeaketan eta aurreztailearengan eragin handiagoa izaten dute, halaber, Gobernuak erakundeen Administrazio Kontseiluan izendatutako kontseilariak sartzea dakarten nazionalizazioek.\nNazionalizazio partzialaren kasuan, Gobernuak banku baten kapitalean egiten duen esku-hartzea oxigeno-injekzio gisa ikusten da, erakundeak gaur egungo giro ilunean arnasa har dezan. Kasu horretan, Estatuak dirua besterik ez du ematen, baina ez du esku hartzen erakunde horren kudeaketan.\nNazionalizazio sakonagoaren kasuan, Estatuak laguntzen ari den erakundearentzat kontseilariak izendatzen baditu, kudeaketan ere esku hartu ohi da. Kasu hipotetiko horretan, Gobernuak parte har dezake erakundearen merkataritza-politikari, inbertsioei, beste enpresa batzuetako partaidetzei eta abarri buruzko erabakietan. Modalitate horren adibide bat duela aste batzuk INGekin gertatutakoa da. Herbeheretako erakunde horri kapital publikoa ematea birkapitalizazio bat da, eta, horren bidez, Pago boto-eskubiderik ez baina beto-aukera duen erakundeko kide bihurtuko da. Gainera, Estatuak bi kontseilari ematen dizkio INGri, eta betoa izateko eskubidea izango dute enpresaren kapital propioaren %25etik gorako inbertsioei buruzko funtsezko erabakietan.\nEkonomiaren oinarrizko sektoreetara sartzerakoan, hala nola energia-, elektrizitate- edo finantza-sektoreetara, edozein estatuk duen helburua kontsumitzaileari zerbitzu ona eskaintzeari lehentasuna ematea da, ez dirua irabazteari. Finantza-sektorean, ordea, Estatuaren esku-hartzearen ondorioz, baliteke bankuak politika kontserbadore bat hartzea, mozkina eta errentagarritasuna handitzeak lehentasunik ez duena. Nolanahi ere, diru publikoaren injekzioaren irismena eta modua edozein izanda ere, estatuak lehentasunezko ekintzen bidez sartzen dira bankuen kapitalean, gobernuei zenbait pribilegio eskaintzen dizkietenak. Oro har, estatuek uko egiten diete kapitalean egoteagatik dagozkien eskubide politikoei, eskubide ekonomiko gehiagoren truke. Mailegatutako diruagatik interes-tasa bat ordaintzeko eskatzen dute. ING kasuan, adibidez, entitateak urteko %8,5eko interesa ordaindu beharko du injektatutako kopuruagatik.\nJoan aurreko orrira: « Neurri polemiko bat


Lege oharra | Berofil\n1.- Web orriaren Titularra\nUztailaren 11ko 34/2002 Legeari, Informazioaren Gizarteko eta Merkataritza Elektronikoko Zerbitzuei buruzkoari jarraituz, honako hauek dira www.berofil.com orriaren jabearen datuak:\nSozietatearen izena: Ignacio Maria Atorrasagasti Gastaka y Otro, CB I.F.K.: E-20829453 Helbidea: Portuetxe 83 bajo 20.018 Donostia-San Sebastian, Gipuzkoa.\n2.- Jabetza Intelektuala eta edukien erabilera\nBEROFIL da www.berofil.com osatzen duten elementu guztien jabe intelektuala eta industriala, bai eta markarena, izen komertzialarena edo ikur bereizgarriarena ere. Bereziki eta kontzeptu ez mugatzailean, honako hauek dute egilearen jabetza: diseinu grafikoak, iturri kodeak, logoek, testuek, grafikoek, marrazkiek, argazkiek, doinu eta web orrian dauden elementu guztiek. www.berofil.com orriak loturak edo linkak izan ditzake hirugarrengoen orrialdeenak, eta BEROFIL ez da horien eduki edota erabilera-baldintzen erantzule izango.\n3.- Datuen babesa\nAbenduaren 13ko Datuak babesteko 15/1999 Lege Organikoa betez, ondorengoaren informazioa ematen dugu: www.modelosarno.com orriaren bidez jasotako datuek datu-fitxategia osatuko dute, eta Berofil izango da titularra. Fitxategi horren xedea web orriaren erabiltzaileek Berofili eskatutako zerbitzuak kudeatzea eta gauzatzea izango da. Pribatutasun adierazpena. Datu Pertsonalak jaso eta era automatizatuan tratatzearen xedea Berofilekin egindako harreman komertziala mantentzea da. Horrek dakar Datu Pertsonalak hirugarrengoen esku ez uztea, ez saltzea, ez partekatzea. Emandako datuak zerbitzua emateko erabiliko dira soilik, eta deuseztatu egingo dira xede hori betetzen ez duten unetik. BEROFILek emandako datuen neurriko ziurtasun-maila hartu du; gainera, baliabide eta neurri guztiak hartu ditu emandako datuak ez galtzeko, erabilera okerra ez egiteko, ez aldatzeko, onartuek soilik ikusteko eta lapurreta ekiditeko. Halaber, jakinarazten dugu aukera dagoela sartzeko eskubideak erabiltzeko, zuzentzeko, deusezteko eta datuak erabiltzeko baimendutako xedeak zehazteko, legeak baimendu bezala. Horretarako, jo BEROFIL ra berofil@berofil.com posta elektronikoaren bidez.\nShare the post "Lege oharra"


Fabrikan lanean, Hernanin eta Astigarragan - Ahotsak.eus\nFabrikan lanean, Hernanin eta Astigarragan\nFabrikan lanean, Hernanin eta Astigarragan
Prodelin fabrikan hasi zen lanean, aurrena Hernanin. Denak oinez joaten ziren, manifestazioan bezala. Tranbian ez, ordaindu egin behar zelako. Gero Astigarragan bertan hasi zen, altzari lantegi batean. Ezkondu arte.
\nHizlaria(k): Arruabarrena Oiarzabal, Sabina\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ATG-004-043 kodeko bideoa nahi duzula aipatzea: ahotsak@ahotsak.eus\nProdelin fabrikan hasi zen lanean, aurrena Hernanin. Denak oinez joaten ziren, manifestazioan bezala. Tranbian ez, ordaindu egin behar zelako. Gero Astigarragan bertan hasi zen, altzari lantegi batean. Ezkondu arte.\nGaia(k): Lantegiak » Ekonomia eta industria » Gipuzkoako lantegiak » Donostialdeko lantegiak , Ekonomia eta industria » Emakumeak lan-munduan (etxetik kanpo) , Herria, azpiegitura » Garraioak » Beste garraio batzuk\nGurpil mazizodun kamioia\nGerra denboran, abarketa "erreportzaketan"\nLantegian nagusia ez zegoenean alferkerian\nDendako lanetan gustura; denetik saltzen zuten\nAita eta ama silikosiak jota hil\nMekanografia eta takigrafia ikasita, bulegoetan lanean


Epaimahaiaren osaera ez dute jakin epaiketa hasi arte | Politika | Berria\nManuela Fernandez de Prada epailea. EFE\nD3M eta Askatasuneko hamahiru auzipetuek babesgabetasuna salatu zuten, ez zekitelako haien etorkizunari buruz erabakiko zuten epaimahaia nortzuek osatuko zuten. Atzo jakin zuten, epaiketa hastera zihoan unean.\nManuela Fernandez de Prada da epaimahaiko burua, eta Ramon Saez Valcarcelek eta Nicolas Povedak osatzen dute hirukotea.\nZigor Salako 1. atalak epaituko ditu. Hango buru Javier Gomez Bermudez zen oraintsu arte. Hura Espainiako Auzitegi Nazionaleko Zigor Arloko presidentea ere bazen, baina orain kendu egin dute kargu horretatik. Fernando Grande-Marlaska da presidente berria. Gomez Bermu-dez kargutik kendu zutenean 1. ataletik ere kendu egin zuten, eta haren ordezkoa zein zen ez zen jakin atzo arte.\nManuela Fernandez de Prada eta Ramon Saez Valcarcel ez dira berriak atal horretan. Gomez Bermudezekin batera osatzen zuten apaimahaia lehen. Haiek epaitu zituzten Egunkaria eta Udalbiltza auziak.


Finantzen Foroaren laugarren edizioa egin da — TUlankide MONDRAGON\nFinantzen Foroaren laugarren edizioa egin da\n"Kudeaketa Finantzarioa aldaketa garaian" lelopean egin berri da Finantzen Foroa Arantzazuko Gandiaga topagunean. Jardunaldiak balio izan du gaur egungo erronken gainean hausnartzeko.\nArantzazuko Gandiaga Topagunean (Gipuzkoa) egin zen atzo MONDRAGONeko Finantzen Foroa. Arlo finantzarioan diharduten 100 bat pertsona batu ziren, eta finantzen arloko kontu ezberdinez jarduteko aukera izan zuten. Aurten, Foroaren izenburua izan da honako hau: "Kudeaketa Finantzarioa aldaketa garaian".\nBelen Kortabarriak, MONDRAGONeko Kudeaketa Finantzarioko zuzendariak eman zion hasiera foroari. Hala gogorarazi zituen zeintzun diren finantzazio korporatiboaren estrategiaren jarraibide nagusiak. Errekurtso propioak, dibertsifikazio finantzarioa, arrisku finantzarioen gestio globala eta interkooperazioko baliabide eta fondoen egituraketa berriak izan zituen hizpide.\nBelen Kortabarriaren ondoren, Bankinter-eko Ramon Forcadak eta Deloitte-ko Miguel Briones-ek hartu zuten hitza. Briones "Funtzio Finantzarioaren etorkizunaz" aritu zen.\nYoseba Jainagak Ausolaneko zuzendari orokorrak Ausolan Taldean burutzen ari diren aldaketa esperientziak aipatu zituen. Jainagak, besteak beste, gardentasuna, komunikazioa, dibertsifikazioaren aldeko apustua moduko kontzeptuak aztertu zituen.\nIñigo Ucinek ere hartu zuen hitza. MONDRAGONeko presidenteak gaur egungo gizartean gertatzen ari diren aldaketak izan zituen hizpide, globalizazioak eragiten dituen aldaketak eta etengabeko transformazio prozesuak, bai produktu, bezero, sektore eta merkatuetan. "Arrisku horiei aurre egiteko dibertsifikazioa ezinbestekoa da" esan zuen MONDRAGONeko presidenteak.\nEkitaldiari Pilar Jericok eman zion hitza. Negozio eskolako irakaslea da eta konferentzia ugari eskaintzen ditu.\nEkitaldiko argazki bilduma.